text:
INKA N'INGANZO
Imyitirire y'amazina y'inka
Iyo inyambo zabaga zimaze kubyara uburiza, umutahira w'inyambo
yatumiraga umwisi, akazitegereza neza, maze iz'ingenzi muri zo akazita,
akaziha inshutso. Yamara kuziha inshutso agataha. Ubwo bamuhaga inka
y'intizo ikamwa, yamara kuyitekesha akayisubizayo.
Imvano y'inganzo
Mu Rwanda rwa cyera inka yari ifite agaciro gakomeye. Inka ni yo
yarangaga ubukire. Niyo yari ifaranga ry'ubu. Inka ni yo yari ipfundo
ry'ubuhake. Tuzi kandi neza ko ubuhake bwarambye mu Rwanda.
Bwanahambiraga umugaragu kuri shebuja, akitwa umuntu we, akamwirahira.
Bwagiye buvuna benshi bakabuvugiraho. Bati "ubuhake burica; ubuhake
bujya kukwica buguca iwanyu; ubuhake bwananiranye bukukisha umugabo
ikijyaruguru".
Hari n'abo bwatoneshaga bakarenguka. Bati
"ubuhake bwa cyane bukunyaza mu ngoro". Bwateraga ubwibombarike. Bati:
"iyo ubuhake buteye hejuru uratendera". Ariko rero kandi uwafataga nabi
abagaragu yarabigayirwaga; umugaragu wahemukiraga shebuja yaragayikaga.
Uwabaga ahatse abagaragu yagombaga kubagoboka bari mu byago. Umugaragu
na shebuja babaga bafitanye ubumwe bukomeye bwafatiye ku nka. Iyo ubwo
bumwe bwazagamo agatotsi ku mugaragu, shebuja yaramunyagaga, naho byaba
biturutse kuri shebuja, umugaragu akamwimura akajya gukeza ahandi.
Intwari
yo ku rugamba yagororerwaga inka. Inka yungaga inshuti. Uwahemukiye
undi mu bintu bikomeye, akamuha icyiru cy'inka. Inka yahuzaga inshuti
kuko abahanaga inka babaga babaye inshuti z'amagara.
Inka bayikwaga
umugeni. Umusore wabaga yaraye arongoye baramubyukutukirizaga, inka
zikamukamirwa. Mu itwikurura ry'umugeni bazanaga amata. Umubyeyi
yarabyaraga, bajya kumuhemba bakazana amata.
Umwana iyo yahambaga se
cyangwa sekuru yahabwaga inka y'inkuracyobo (inkuramwobo). Umwana
wahambaga nyina cyangwa se nyirakuru byitwaga gukamira nyina cyangwa
nyirakuru. Mu mihango yo kwera hazagamo ibyerekeye kujya ku kibumbiro,
hakazamo ibyo guha amata abana b'uwatabarutse. Mu ndamukanyo
z'abanyarwanda dusanga abantu bifurizanya gutunga. Bati "gira inka",
"amashyo"
Nta wakwiyibagiza ko mu byo Abanyarwanda bafatiragaho bagena ibihe by'umunsi, inka yari iri mo.
Baravugaga bati :
* Inka zivuye mu rugo (aho ni nko mu masaa moya)
* Inka zikamwa (aho ni nko mu masaa moya na 15 - ubwo ziba zikamirwa ku nama, ku irembo)
* Inka zahutse (aho ni nka saa mbiri)
* Inyana zahutse (aho ni nka saa moya irengaho duke)
* Inyana zitaha (nko mu masaa yine)
* Mu mashoka (nko mu masaa saba)
* Inka zikuka cyangwa mu makuka (nko mu masaa munani)
* Inyana zisubira iswa (nko mu masaa cyenda)
* Inka zihinduye (nko mu masaa kumi)
* Inyana zitaha (nka saa kumi n'imwe)
* Inka zitaha (nka saa kumu n'ebyiri n'igice)
* Inka zikamwa (nko mu masaa moya).
Uwagendera
byonyine kuri ibi byose tumaze kubona ntiyatangazwa no kubona haravutse
ubuvanganzo bufatiye ku nka. Ibyo bigaragarira
* Mu mahamba : ni indirimbo zaririmbwaga n'abashumba bacyuye inka. Izo ndirimbo zirazwi mu Rwanda hose.
* Mu mabanga cyangwa mu mahindura : indirimbo abashumba baririmbaga
inka zirisha, zitaha, batarazikata inkoni ngo ziboneze zitahe.
* Mu nzira : indirimbo zaririmbirwaga inka mu gihe zabaga zigana amabuga cyangwa ibibumbiro.
* Mu ndama : indirimbo baririmbaga mu gihe inka zabaga zibyagiye
ahantu, bazishoye amabuga cyangwa ibibugazi. Izo ndirimbo hari n'ubwo
zaririmbwaga mu minsi mikuru, bamurika inka. Icyo gihe abagore
n'abakobwa bahimbazaga izo ndirimbo baziha amashyi.
* Mu byisigo : indirimbo zo mu gihe cyo kudahira. Basingizaga amazi ahiye hamwe n'inka zabaga zayashotse.
* Mu myama (mu myoma) : indirimbo zaririmbwaga mu gihe cy'impeshyi, zigisha (zigana ahari ubwatsi).
Abandi batangiye kuyisingiza mu mazina.
Imiterere y'amazina y'inka n'ubwiza bwayo
Mu mazina y'inka abisi bavumbuye inganzo ishingiye ku ipima
rigendera ku kabangutso. Ni ukuvuga imikoreshereze y'ubutinde
bw'inyajwi.
Babipimye bate rero?
Reka tugendere kuri uru rugero kugira ngo dushobore kubyumva.
" Rutiimiirwa ziri mu mihigo "
Turabona
muri uyu mukarago ko inyajwi ya mbere ifite ubutinde bubangutse, iya
kabiri n'iya gatatu zikagira ubutinde bunimbitse, izikurikiyeho zose
zikagira ubutinde bubangutse. Akabangutso kakaba rero gahwanye
n'inyajwi ibangutse, naho inyajwi inimbitse ikagira utubangutso tubiri.
Urugero tumaze kubona rukaba rubara utubangutso 12.
Abasesenguye amazina y'inka babyitondeye basanze
- hari agizwe n'imikarago ifite utubangutso 9
Uruqero : Inka ya Rumonyi
Rutagwaabiz(a) iminega
(i) nkuba zeesa mu bihogo
Rwaa mugabo nyirigira
(i) mbizi(i) isaanganizw(a) ingoma
n'umugabe w'i Ruyuumba
(i)kiiseesuur(a) imbibi
...
- hari agizwe n'imikarago ifite utubangutso 10
Urugero : Inka y'i Nyanza.
Ruti rwuuhira isahaaha
ingabo zihomerera impuunzi
rwaa manywa ya rugemahabi
Inkaburano y'impiingaane
Ya rukanikandoongoozi
Irazimena zigakubita
Zigituruka mu kireere.
...
- hari agizwe n'imikarago y'utubangutso 12
Uruqero : Inka ya Musoni.
Rwiiyamirira yuuhira imbuga
(I) nkuba zihiindura abanyabihogo
Rwaa Miriindi ya Siimugomwa
Imaana yaremye inyamibwa y'Impeta
Ntiibeho urugiingo uyihinyura
Yamara kuyigira intayoberana.
....
Icyitonderwa
: Mu ibara ry'utubangutso, iyo inyajwi ebyiri zikurikiranye, iya mbere
iburizwamo; inyajwi itangira umugemo ntibarwa.
Akamaro ko kwiga amazina y'inka
Umuntu yakwibaza niba kwiga amazina y'inka ubu hari akamaro bifite.
Uwabyibaza
ntibyaba ari ugutazira. Birumvikana ko muri ibi bihe ndetse n'ibizaza
ntawe uzongera kujya mu byo kwita inka. Ariko kumenya ubuhanga
bw'inganzo iyi n'iyi ya kera nta cyo byishe, ndetse ni byiza. Cyane
cyane byagira akamaro mu gihe umuntu yacengera iyo nganzo, hanyuma
yamara kumucengeramo na we akaba yafatiraho akayikoresha mu bundi
buryo. Nka Musenyeri Alegisi Kagame yacengeye iyi nganzo y'amazina
y'inka, hanyuma aza kuyigenderaho ahimba "Umuririmbyi wa Nyiribiremwa"
n'"Indyoheshabirayi".
Byongeye kandi umuntu ushaka kumenya
ubuhanga bw'abahanzi b'i Rwanda ntagere kuri iyi nganzo y'amazina
y'inka, ngo arebe ubuhanga bw'itondeke ripimye, yaba atakobwe byinshi.
Ubwo buhanga bw'itondeke ripimye bavuga ko ntaho rikunda kuboneka muri
Afurika uretse mu Rwanda (Francis Jouannet ), Prosodo1ogie et
Phono1ogie Non Lineaire, 1985, p.73). Ibyo byaba ari nka bya bindi byo
kwambara ikirezi ntumenye ko cyera.
Mu mazina y'inka harimo ko
ubuhanga buhanitse. Uretse ubwo buhanga bw'itondeke ripimye, usangamo
injyana, ari iy'isubirajwi, ari iy'isubirajambo; usangamo ubuhanga bwo
gukoresha ijambo ryabugenewe; usangamo uburyo bwo gukoresha
imibangikanyo; usangamo imizimizo myinshi inyuranye. Usangamo n'icyo
abisi ubwabo bita ingaruzo. Ni ijambo risingiza cyangwa se interuro
y'amagambo asingiza abami muri rusange cyangwa ingoma, hakaba
n'asingiza umwami uyu n'uyu, ibikorwa bye cyangwa amatwara ye. Uwashaka
kumenya imyifatire y'Abanyarwanda bo hambere, agashaka kumenya ibyo
babaga bimirije imbere, yabisanga mu mazina y'inka. Ubutwari n'umurava
birasingizwa, ubupfura no kwanga umugayo bikamamazwa.
Byavuye kuri http://umuco-nyarwanda.blogspot.com
A découvrir aussi
Membres qui aiment ce contenu
⨯


c: text/html

text:
Intumwa y’ Imana Dr Paul Gitwaza Zion Temple ku Isi yatangaje ko Imana yamuhishuriye ko u Rwanda ruzaba icyitegererezo cy’ Afurika mu myumvire n’ imikorere.
Yabitangaje kuri iki Cyumweru tariki 9 Nyakanga mu muhango wo gusoza igiterane ‘Africa Haguruka’.
Yagize ati “Kuri twebwe u Rwanda ni ingobyi izabyara Afurika niko Imana yatubwiye. U Rwanda ruzayibera icyitegererezo mu mikorere n’imivugire. Abanyafurika bamaze imyaka isaga 50 bavuga imbwirwaruhame nziza ariko nta bikorwa bafite. U Rwanda nyuma y’imyaka 23 ruvuye mu bibazo bikomeye bya Jenoside yakorewe Abatutsi ibyo bavuze barabikoze. Afurika ikeneye abo ireberaho kugira ngo ikore."
Yakomeje agira ati "U Rwanda ni kimwe mu bihugu bivuga kandi bigakora, ikeneye kuza kutwigiraho. Ibi turabibona ari ubuhanuzi bwuzuye kandi ni Imana yabikoze. Mu gihe gito Afurika iratangira gukora yuzuye imbaraga z’Imana kandi bakora nkuko natwe dukora. Ni nacyo cyatumye Africa Haguruka ibera mu Rwanda kugira ngo n’abandi bandure indwara nziza.”
Igiterane Afurika Haguruka kibaye ku nshuro ya 18 kuva mu 2000, ubwo Gitwaza yagiraga iyerekwa ryo guhembura umugabane binyuze mu kuwushyira mu maboko y’Imana yitabiriwe n’abantu batandukanye barimo abavugabutumwa n’abakozi b’Imana baturutse mu bihugu byo mu Karere ka Afurika y’Iburasirazuba, iy’Iburengerazuba no mu Majyepfo n’ibindi byo hanze ya Afurika nka Amerika, u Butaliyani, Israel, u Busuwisi, u Bubiligi, u Bufaransa, Canada n’ibindi.
Igihe dukesha iyi nkuru cyatangaje ko kimwe no mu myaka yabanje, ‘Afurika Haguruka’ yasojwe mu bihe bidasanzwe byo gusaba kubana n’Imana muri gahunda zose, Apôtre Dr Paul Gitwaza asabira abarenga ibihumbi 12 bayitabiriye kubona impinduka mu buzima bwabo, ubw’igihugu n’umugabane wa Afurika.
Akomoza ku kuba igiterane cy’ububyutse cyaratangiriye mu Rwanda bivuye ku mutima w’abanyotewe impinduka ndetse n’igihugu kikaba kigirirwa icyizere cyo kwakira inama mpuzamahanga zitandukanye bishingiye ku buhanuzi bw’uko u Rwanda ruzaba ingobyi za Afurika.
Yagize ati “Kuri twebwe u Rwanda ni ingobyi izabyara Afurika niko Imana yatubwiye. U Rwanda ruzayibera icyitegererezo mu mikorere n’imivugire. Abanyafurika bamaze imyaka isaga 50 bavuga imbwirwaruhame nziza ariko nta bikorwa bafite. U Rwanda nyuma y’imyaka 23 ruvuye mu bibazo bikomeye bya Jenoside yakorewe Abatutsi ibyo bavuze barabikoze. Afurika ikeneye abo ireberaho kugira ngo ikore."
Yakomeje agira ati " U Rwanda ni kimwe mu bihugu bivuga kandi bigakora, ikeneye kuza kutwigiraho. Ibi turabibona ari ubuhanuzi bwuzuye kandi ni Imana yabikoze. Mu gihe gito Afurika iratangira gukora yuzuye imbaraga z’Imana kandi bakora nkuko natwe dukora. Ni nacyo cyatumye Africa Haguruka ibera mu Rwanda kugira ngo n’abandi bandure indwara nziza.”
Iki giterane cyari gifite insanganyamatsiko igaragara mu gitabo cya Yosuwa 7:10, hagira hati "Nuko Uwiteka abwira Yosuwa ati Byuka (Afurika Byuka), ni iki gitumye ugwa wubamye?”
Ashingiye kuri aya magambo, Gitwaza yagaragaje uko Afurika yaguye mu maboko y’abatifuza ko itera imbere.
Yagize ati “Afurika yaryamye mu buryo budahesheje Imana icyubahiro aho iboshywe n’ingoyi, ibaswe n’ibibazo by’abandi n’ibyayo bituma igwa yubamye. Afurika ni umutsima watemaguwe n’abanyembaraga, abo nta cyaba batabyemeye. Dusa n’abaryamye dusinzirira mu maboko yabo. Afurika imeze nk’iziritse itegereje kuzapfa umunsi umwe.”
Gitwaza washimangiye ko ibi bibazo Afurika izabikurwamo no gusenga yavuze ko igihe kigeze ngo abakobwa n’abahungu bahaguruke ndetse n’itorero rifate iya mbere mu guhindura no kubyutsa umugabane.
Yagize ati “Kubyuka kwa Afurika bizava mu kumva ijwi ry’Imana. Itorero niryo rifite imbaraga zimenagura ibyo bihome. Yesu ushobora byose ni we wadukura ku ngoyi turiho yo guhora dukandamizwa.”
Mu isozwa rya Africa Haguruka u Rwanda rwaragijwe Imana mu bihe by’amatora
Mu gusengera amatora y’umukuru w’igihugu ateganyijwe muri Kanama uyu mwaka, Gitwaza yavuze ko Abanyarwanda bifuza umuyobozi ufite icyerekezo uganisha u Rwanda aheza.
Yagize ati “Ntitwifuza kuzongera kubona igihugu kimanuka hasi, turasaba Imana iduhe umuyobozi ufite icyerecyezo, ukomeza kuzamura igihugu. Abanyarwanda ntibazatore mu marangamutima bazatoreshe ubwenge bw’Imana bareba aho tuvuye n’aho tugana. Tuzaba duhitamo ahazaza h’u Rwanda. Mureke tube abantu bazima batinya Imana tuzayisabe izaduhe umuyobozi uyivuye ku mutima. Ni ibihe bikomeye kuko hari igihe Satani aza mu mitima y’abantu akabakoresha ibitari byo ariko ni n’ibihe byiza iyo abantu bakoranye n’Imana bakongera gutegura ahazaza.”
Abanyamahanga bitabiriye igiterane bateruye mu isengesho basabira Abanyarwanda ko Imana izabaha umuyobozi umeze nka Yesu waje gushaka abazimiye, akabakorera bikanamutwara ubuzima bwe, uzatuma Afurika ihaguruka ndetse u Rwanda rugakomeza guha intumbero nshya umugabane kugira ngo izina ry’Imana rikomeze guhabwa icyubahiro.
Nyuma y’iri sengesho, Gitwaza yashimye Imana agira ati “Ndabona u Rwanda ruhawe umugisha, duhawe umuyobozi ufite iyerekwa, ukunda abaturage, uca akajagari no kurwanya ruswa.”
Africa Haguruka yatangijwe muri Ethiopia mu 2006, igiye no kwagurirwa muri Botswana na Kenya m u mugambi uhuriweho wo kurushaho kwigisha abantu iby’inyigisho zihindura umugabane.
Africa Haguruka yubakiye ku ngingo zirindwi z’ingenzi z’ubuzima zirimo Ubuyobozi, Umurimo w’Imana, Ubucuruzi, Umuryango, Uburezi, Itangazamakuru n’Imyidagaduro ari nazo abayitabiriye bahuguriwemo n’impuguke zitandukanye.
Africa Haguruka ku nshuro ya 19 iteganyijwe kuzaba hagati ya tariki ya 8 n’iya 15 Nyakanga 2018.
Sodoma na Gomora byari imigi myiza, kandi nabo bari bafite icyerekezo cyiza n’ingamba za vision zihamye. nyamara bari impumyi kuko n’ubwo bateganyirizaga imbere yabo, ntabwo baharebaga. Ntabwo bari bazi ko Imana yasenya ibyo bari bubakiyeho byose kubera ibyaha bata
kugira ngo u Rwanda rugire iterambere rirambye, bisaba ko Perezida n’abo batayije baba aba mbere mu kurwanya ibyaha cyane ibitukisha izina ya Yehova Imana akensi isi idakunda kwitaha kubera ivuga uburenganzira bwa muntu bubibahesha. Abanyarwanda bakomba guharanira kuva muri kambere mbi zabo zituma batubaka ubumwe n;ubuvandimwe bukwe abacunguwe n’amaraso ya ntama.
N’aho nimwiringira amazu n’imihanda, ikoranabuhanga n’ubumenyi bihambeye mwagezeho, mugezeho cyangwa muzageraho, muzisanga mwararuhiye ubusa aka wa mugani w’umubwiriza. Yezu Kristu atugirire impuhwe kuko dufite amajosi ashingariye, tukagira imitima imeze nk’amabuye, tukagira amatwi atumva impanuro z’ab’Ijuru.
Abanyamadini birirwa bakeza ubwami bw’isi, aho kubwereka uko bugomba gukora kugira buronke imigisha muri poilitike nziza bushiriraho abaturage, nabo bameze nka ba bahanuzi Izayi umuhanuzi avuga, bahanura bagendeye ku marangamutima umuntu arimo kugirango abashime, abahe umugati. Niba hari ibyo Imana udushimaho, hari na byinshi itunengaho kandi idusaba guhindura. kuki abo banyamadini batabigaragariza abategetsi/abayobozi bacu b’u rwanda na Afurika kugira ngo tugumye kuba abizerwa n’Imana?
Nta kiza kitarushya. nta gihishwe kitazajya ahagaragara. Bana b’Imana musenge kandi mukore, murye ibyo muvuniye kandi mukuye mu mirimo ishimwa n’uwuteka.
Perezida wacu Imana imube hafi.
ntawanezeza abantu ark mwese mutuze dutegereze gukora kw’imana
ariko gitwaza mumushakaho iki? yaba abeshya cg atabeshya burivi rizipfukamira ,ni muca imanza Imana izakora iki kuri wamunsi?muba mucumura gusa kandi we yigaramiye
Ntamaboko mabi africa irimo arenze aba bakoroni babanyamadini nka gitwaza?? nigute ufata uwo muzimu yosuwa ukamugereranya na africa??? africa yatera imbere gute wigisha abantu ko gusenga, kuramya, gufatira urugero ku bapfu bo mu burasirazuba bwo hagati.. naho ubwaho hahora ubwicanyi bwahashinze imizi??? igihe hatakara amafaranga atabarika hubakwa insengera zimitamenywa, hagurwa ibinyuguri, imizindaro, inanga byo kwigisha imico gakondo yabandi nyamara bene wacu ntaho kuba bagira, babuze ibibatunga???
Abanyafurika ntibako ingendo zo gusura inganda cg ibigo byikoranabuhanga arko batanga amafaranga atabarika bajya i maka mu mitambagiro, abandi bajya ngo gusura ubutaka bwera muri za israel.. ugasanga usize Nyabarongo yacu nziza arko ukajya kujabikwa ngo muri yorodani...
Reka nunganire abandi bantu banditse hano kuli GITWAZA.Igihe mu Rwanda hali amatora muli 2003,Gitwaza yigishije abantu kuli Radio na TV,avuga ko Maliya na Yozefu bagiye I Bethlehem bagiye GUTORA.Nyamara bali bagiye kwibaruza nkuko tubisoma muli Luka 2:1-5.Muli 2013,Gitwaza yongeye kubwira abantu buzuye Stade Amahoro yuko imana itajya yica abantu.Nyamara Bible itanga ingero nyinshi z’abantu imana yishe kubera kwanga kuyumvira.Muzi ibyabaye ku gihe cya NOWA,kimwe n’ibyabereye Sodomu na Gomora.Muli Yeremiya 25:33,havuga ko,ku Munsi w’Imperuka,imana izica abantu bose banga kuyumvira.Mu minsi yashize,GITWAZA yongeye kubeshya abantu ko Ukwezi n’Izuba bizijima.Nyamara ntibyabaye.Mu byukuri bene aba ni Ifaranga baba bishakira.
Ubuhanuzi ni impano itangwa n’Imana ikayiha uwo ishatse. Gitwaza akuruza abantu akarimi keza, akababeshya ahanura nyamara ni umuhanuzi w’ibinyoma.
Isaiah 8:20 To the law and to the testimony! If they do not speak according to this word (the Bible), it is because there is no light in them.
Jeremiah 23:16, 21 Thus says the Lord of hosts:"Do not listen to the words of the prophets who prophesy to you. They make you worthless; they speak a vision of their own heart, not from the mouth of the Lord...
I have not sent these prophets, yet they ran. I have spoken to them, yet they prophesied..."
Mumbabarire kuba mbahaye aya masomo mu Kingereza bitewe nuko ahomba nta Bibiliya Yera mfite. Yesu yaburiye abayoboke be bo mu minsi y’imperuka ko bazirinda abahanuzi b’ibinyoma bazaduka. Ntagushidikanya Apotre Gitwaza nubwo yatwzye abantu imitima ni umwe wo muri bo. Reka tujye mu ijambo ry’Imana abariryo dushingiraho kwizera kwacu aho kugushingira ku ka karimi keza ka bamwe bakurikiranye inyungu zabo( amafaranga n’ibyubahiro).
Andika umunyamitwe
Uyu yagiye areka imitwe!
Gitwaza rwose iyo ni imitwe. Ubuhanuzi uvuga simbubona kuko ibyo uvuga ni ibigaragarira buri wese ubona icyerekezo cy’u Rwanda no kugishyira mu ngiro. Ibindi bihugu bimwe bitangiye gukanguka no gukurikira urugero rwiza rw’u Rwanda. Kandi tutiyibagiza ko natwe urugendo ni rurerure utongeyeho n’abatujomba ibihato batatwifuriza ineza.
Ariko uretse kubeshya ngo babone amaronko ntago africa irahagarara ngo yeme ko bahora abanyedini namatorero bayihaguruysa .ese iba iryamye cyangwa iba yicaye gusa africa bayigize nkumwana wavutse utuzuye bahagurutsa nuko akongera akagwa nyine kuko atuzuye bajye bareka kudusebya badusebereza umugabane wacu , ahubwo nibahagurutse abizera babo ariko si twese nkabanyafrika
Ariko nta kuntu mwatandukanya iby’Imana n’ibya politics, mukaturinda izo stories z’abisi biyita intumwa z’Imana? Imana se mwahuriye he wa mugabo we ko mwese twabavumbuye!

robotstxt: allowed

filter: keep


text:
MU MURENGE WA KABAYA INTORE ZASOJE ICYICIRO CYA MBERE CY’IBIKORWA BY’URUGERERO.
Ku wa 28 Werurwe 2013 mu Murenge wa KABAYA icyiciro cya mbere cy’ibikorwa by’urugerero by’intore zo mu mutwe w’indongozi cyashojwe ku mugaragaro. Intore zo mu More...
Ngororero: Abagana ibiro bishinzwe abinjira n’abasohoka bishimiye uko bahabwa serivisi
Bamwe mu baje gushaka ibyangombwa ku biro bishinzwe abinjira n’abasohoka “Mu muco wa Kinyarwanda ukoze neza arashimwa n’ukoze nabi akagawaâ€. Ibi ni bimwe mubyo twatangarijwe More...


text:
Huye: Karama urubyiruko rurasaba kuganirizwa ku mateka yo hambere
Mu muhango wo kwibuka ku nshuro ya 20 genocide yakorewe abatutsi mu 1994 mu murenge wa Karama mu Karere ka Huye wabaye kuri uyu wa 27/04/2014 ,urubyiruko rwarokotse iyi genocide, rwasabye ko rwakwegerwa, rukaganirizwa ku mateka yaranze ababyeyi babo bishwe bityo nabo bakagira icyo bazajya bibukira ku bababyaye.
Hibukwa ku nshuro ya 20 abazize Genocide yakorewe abatutsi muri mata 1994 bo mu murenge wa Karama mu karere ka Huye, hagarutswe ku mateka akomeye abatutsi banyuzemo muri icyo gihe ndetse abatagira ingano bakahasiga ubuzima.
Jacqueline Uwabagira warokokeye muri aka gace, mu buhamya bwe yasabye ababyeyi bariho mbere y’icyo gihe kujya begera abana barokotse, bakabaganiriza bakabafasha kumenya ibyarangaga ababyeyi babo mbere y’uko bahitanwa na genocide yakorewe abatutsi mu 1994.
Ati “Abenshi twari bato, icyo dusaba ababyeyi basigaye ni uko batuganiriza bakatubwira uko ababyeyi bacu babagaho, tukamenya uko mu Rwanda rwo hambere byagendaga kuko ntabyo tuzi ntabyo twabonyeâ€
Senateur Antoine Mugesera nawe warokotse Genocide yo 1994 akaba avuka muri uyu murenge, avuga ko imibereho y’ abarokotse genocide itari kimwe hose, bityo bakaba bakwiriye guhuriza hamwe imbaraga , bakiteza imbere.
Ati “Abarokotse bacye bari mu Rwanda bose nti bariho kimwe, hari abari ahantu hari ibikorwa by’iterambere bikabafasha gushakisha, ariko hari n’abandi bari ahantu nk’aha I Karama, nti hatera imbere ku buryo bwihuse, ni ngombwa ko bihindukaâ€
Umuyobozi w’ akarere ka Huye, Kayiranga Muzuka Eugene, agaruka ku kibazo cy’ imibili itaraboneka ngo ishyingurwe, yasabye abanyakarama gutanga amakuru kugira ngo iyo mibiri iboneke kandi ishyingurwe mu cyubahiro.
Honorable Depite Gahondogo Athanasie  nawe wari witabiriye uyu muhango yasabye ko abarokotse genocide batarubakirwa bakubakirwa, ariko bakanafashwa kubona imilimo yabunganira mu mibereho yabo.
Ati “Turabizi ko hari abo Genocide yasize iheruheru bakiri mu bukene bukabije, dukomeze turebe ko ukeneye icumbi yaribonye kandi ko afite n’icyo kurya, ariko kandi bafashwe kubona umulimo wajya ubafasha gutera imbereâ€
Mu muhango wo kwibuka genocide ku nshuro ya 20 muri uyu murenge wa karama, hanashyinguwe imibiri igera kuri 19, ubusanzwe urwibutso rwa Karama rukaba rwari rushyinguyemo abasaga 45.000.


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
dimanche 11 septembre 2011
Dusobanukirwe n’amatembabuzi y’igitsina gore
Amatembabuzi ni amazi asohoka mu gitsina cy’umukobwa cyangwa umugore aba asa n’umweru cyangwa adafite ibara abonerana. Akorwa n’umura, inkondo y’umura cyangwa igitsina. Ese kugira amatembabuzi ni ibisanzwe cyangwa n’uburwayi? Umugore wese agira amatembabuzi ariko si ko amatembabuzi yose asanzwe; ni ukuvuga ko hari amatembabuzi azanwa n’uburwayi. Ingano y’ayo iratandukanye bitewe n’umuntu. Bamwe bayabona buri munsi abandi rimwe narimwe, bamwe menshi abandi make. Uko ayo matembabuzi aza bigenda bihinduka mu buzima bw’umuntu. Ese ngomba gusukura mu gitsina imbere nkakuramo amatembabuzi yose kugirango ngire isuku? Oya.singobwa ko usukura mu gitsina imbere ukoresha amasabuni kuko bishobora kwica uturemangigo tuba mu gitsina turinda umubiri .Bishobora no kugutera uburwayi (infection vaginal). Amatembabuzi y’umugore ntagomba gufatwa nkaho ari umwanda cyangwa uburwayi. Ndamutse mbonye amatembabuzi y’igitsina yanjye ahindutse bivuze ko mfite uburwayi? Birashoboka . iyo ayo matembabuzi ahinduye ibara kandi akaza afashe cyane cyangwa akagira impumuro yindi cyangwa se ukagira uburyaryate mu gitsina, bishobora kuba ari uburwayi cyangwa ataribwo, hari n’igihe byaterwa n’uko ari mbere cyangwa nyuma y’imihango y’umukobwa. Ni ryari amatembabuzi aza ari ikimenyetso cy’uburwayi? Amatembabuzi aba ikimenyetso cy’uburwayi igihe: * Hari uburyayate ,ukishima * Igitsina kikabyimba * Impumuro mbi * Guhindura ibara (icyatsi,umuhondo,…) * Haza ibimeze nk’ikivuguto cyangwa nk’ifuro ry’isabune Dore zimwe mu ndwara zituma amatembabuzi ahinduka Hari indwara nyinshi zibitera ,inyinshi murizo zandura iyo umuntu akoranye imibonano mpuzabitsina n’umuntu uyirwaye . reka turebe zimwe murizo: Infections a levures : Amatembabuzi aba ari umweru ufashe nk’ikivuguto Trichomonasi: amatembabuzi aba ari icyatsi , umuhondo ikijuju, bimeze nk’urufuro Bacterial vaginosis: Amatembabuzi aba ari umweru afite impumuro y’ifi. Imitezi: Amatembabuzi aba afite ibara ryijimye cyangwa umuhondo ,ariko kenshi nta bimenyetso umuntu aba afite. Iyo itavuwe uburwayi bushobora gukura bukagera no mu mura bigatera ububabare bwinshi. Chlamydia (Kla-mid-ee-ah): Kenshi nta bimenyetso bigaragara cyane, hari igihe umuntu agira ububabare mu nda .Iyo itavuwe ishobora gukura ikagera mu nda ibyara. Ni ryari wareba Muganga? Mu gihe ubonye amatembabuzi yawe yahinduye ibara, aremereye kurushaho, cyangwa afite impumuro mbi ndetse mu gihe ufite uburyaryate cyangwa kubyimba ku gitsina, mu gihe kandi ubabara mu nda, wakwihutira kujya kwa muganga. Dr Irakoze Ange
Inscription à : Publier les commentaires (Atom)


text:
Nyuma y'aho Intumwa y’Imana Mutabazi Kabarira Maurice, akaba n’umwanditsi w’ibitabo aherutse kuvuga ko ashaka gukuraho imivumo bamwe mu bahanzi bahoze baririmba indirimbo zihimbaza Imana bakabivamo barimo na Mani Martin, Uyu muhanzi yabyamaganiye kure avuga nta muvumo umuriho.
Mu kiganiro Mutabazi aherutse kugirana na Eachamps yagaye abantu bavuma bamwe mu bahanzi bava mu kuririmba indirimbo zo kuramya no guhimbaza Imana bakajya mu ndirimbo z’Isi, kuko mu ndirimbo baririmba batigisha abantu gukora ibyaha.
Icyo gihe uyu mugabo yari yavuze ko ashaka kubasengera akabakuraho imivumo baturiweho, akabereka uburyo bashobora gukora ibihangano byabo badacumuye. Muri abo bahanzi yatunze agatoki Mani Martin akemeza ko gusa ngo n’abandi bose babishaka bahawe ikaze
Yagize ati “ umuvumo babaturiyeho ntabwo wabafashe, ariko mu buryo bw’imitekerereze barangiritse. Nzabasengera mvuge ngo muhabwe umugisha, mukoreshe impano zanyu, mwigarurire imitima ya benshi, bakureho ibyaha byo mu mirimo yabo ariko ntibave mu mirimo yabo.”
Mani Martin mu butumwa yanditse ku rubuga rwe rwa Instagram yavuze ko nta muvumo umuriho kuko yifashisha ijambo ry'Imana avuga abamuvumye bakoraga ibyo batazi
Yagize ati "Oya njyewe sinjya mvumika burya, n'uwabigerageje wese niwe wivumye kuko ntawavuma uwo Imana yahaye umugisha. Nta n'ubujijwe kandi kuvuga cyangwa kwandika ibihwanye n'uko yumva buri kintu kuri iyi si. Yezu ati 'Data Bababarire kuko batazi icyo bakora. Imana ibahe imigisha mwese , Imana niyo yonyine ifite ubushobozi bwo kuducira imanza twese. Amen.”
Apotre Mutabazi Kabarira Maurice ni umugabo w’imyaka 30, afite umugore n’abana bane, akaba atuye mu Karere ka Gicumbi. Ni mushumba mukuru w’Itorero ryitwa ‘New Covenant Kingdom Citizens‘ na Minisiteri yitwa Word for Nation. Ni umwanditsi w’ibitabo bifite aho bihuriye n’ijambo ry’Imana akaba akoresha izina rya Joseph A. White.
Apoter Mutabazi ushaka gukura imivumo kuri Mani Martin


text:
Ibyo wirinda gukora mu gihe waherekeje umwana ku ishuri
Mu gihe abana bagiye gutangira amashuri, ni byiza ko ababyeyi babyitwaramo neza cyane cyane abagiye kwiga baba ku ishuri bwa mbere. Ibi rero ni bimwe mu byo wakora cyangwa wakwirinda gukora kugira ngo bigende neza nkuko tubikesha urubuga rwa thoughtco.com :
- Mutegure urugendo rwo kujya ku ishuri : nyuma yo kugura ibikoresho, kwishyura amafaranga y’ishuri, n’ibindi. Itegure ko umwana ashobora kuba ahangayitse akaba yajya yirakaza cyangwa yiyenza mu bundi buryo. Ashobora no kukubwira amagambo atari meza wenda akavuga ko atariwe urose hagera ko ava mu rugo igihe kinini. Irinde kumurakarira, umwihanganire , umwumve kuko nibwo buryo ari kwiyumvisha ko agiye kuba umuntu mukuru.
- Umunsi wo kumugeza ku ishuri, irinde gukomeza kumufata nk’umwana muto imbere ya bagenzi be ngo umusasire, umupangire ibintu, n’ibindi mureke abe ariwe ukora ibisabwa byose. Niba hari ikintu akeneye kumenya mureke abe ariwe ukibaza, anamenye uwo akibaza.
- Irinde kwigereranya n’umwana ku gihe cyawe ubwo wajyaga ku ishuri n’ibyo wahabonye , reka umwana avumbure ibyo ku ishuri wenyine dore ko n’ibihe byahindutse.
- Niba ubona abana bazarara hafi ye, cyangwa abo yamenyanye nabo mukihagera utabishimiye irinde kumubwira ibyo ubatekerezaho, gerageza kuba usanzwe, ntutangire kumutongera ataramara kabiri
- Itegure ko ushobora gusanga hari ikintu mwibagiwe kugura kandi gikenewe, fasha umwana ukimugurire hafi aho, ntumusigire amafaranga ngo azirwarize dore ko aba ataramenyera aho hantu. Ibi rero bizagusaba kugera ku ishuri hakiri kare kugira ngo ugire umwanaya wo kubikora.
- Hageze ko musezeranaho irinde gukora nkaho ntacyo bikubwiye, cyangwa se ngo nanone ubabare cyane, umufate ntushake kumurekura. Ahubwo musezere, umubwire ko uzamukumbura, kurira gato ntacyo bitwaye, umwana akabona ko koko bikugoye kumusiga kure ye.
- Mu gihe umaze kugenda niba bemera telephone ku ishuri irinde guhita utangira kumuhamagara. Byaba byiza mwumvikanye ku gihe muzajya muvugana, rimwe mu cyumweru rirahagije.
photo : google


text:
Mu minsi mikuru usanga abana b’abakobwa bageze mu bwangavu bahura n’ibishuko byinshi bitandukanye bityo ugasanga ababyeyi batabaye maso bazasanga abana babo basoje iminsi mikuru nabi. Reka turebere hamwe iby’ingenzi umubyeyi yakibandaho kugirango umwana we azitware neza.
Kuganiriza abana mbere kugira ngo umenye icyo batekereza ku minsi mikuru : Ibi bituma umenya ubushake bwo kugenda bafite n’umwanya bibatwara bigatuma umenya ingamba wafata zo kubarinda.
Kumenya inshuti zabo za hafi bashobora gusura ku munsi mukuru : ibi bifasha umubyeyi kumenya inshuti z’umwana we kugira ngo amenye neza n’imico y’umwana we, niba ari umukobwa ukamenya abo bagendana n’aho bakunda kujya.
Kugerageza gutaha kare mu gihe uvuye ku kazi cyangwa ahandi waba wagiye : Ibi bituma abana bazirikana ko bagomba kugera mu rugo kare kugira ngo utabatanga mu rugo.
Ibindi umubyeyi agomba gukora :
• Gutanga uruhushya rwo kuva mu rugo abana boe bakajya ahantu hamwe
• Kubaza abana impano bifuza gutanga n’abo bifuza kuziha
• Kumenya aho bashaka kujya n’abo bajyanye
• Kumenya impano bakiriye n’abazibahaye ndetse n’icyo bahuriye ho
Ibi byose bifasha ababyeyi kurinda ubusugire bw’uburere bw’abana babo, kandi bikabafasha gutambuka ibishuko byo mu minsi mikuru.
Inama ku bana b’abakobwa :
Si byiza gukunda impano uhawe n’umuntu wese cyane cyane uwo mudahuje igitsina, aha turavuga abasore n’abagabo.
Si byiza kujya ahantu utabivuze , bajye bamenyekanisha aho bagiye mbere yo kujya yo.
Ntugakundire umuntu wese ugusabye kumusura n’iyo yaba umukobwa mugenzi wawe, igihe ubona agirana agakungu n’ababsore cyangwa afite basaza be b’inkubaganyi.
Ikindi ku bana b’abakobwa bakwiye kugabanya kugendera mu bigare, kandi ntibakunde gusohoka cyane.
Uko ababyeyi bagomba kurinda abana b’abangavu mu minsi mikuru
Mu minsi mikuru usanga abana b’abakobwa bageze mu bwangavu bahura n’ibishuko byinshi bitandukanye bityo ugasanga ababyeyi batabaye maso bazasanga abana babo basoje iminsi mikuru nabi. Reka turebere hamwe iby’ingenzi umubyeyi yakibandaho kugirango umwana we azitware neza.


text:
Uyu munsi tariki ya 3/12/2017 mu Karere ka Nyamagabe kimwe n'ahandi hose mu Gihugu ndetse no ku isi hizihijwe umunsi mpuzamahanga w'abafite ubumuga. Insanganyamatsiko iragira iti: Impinduka ziganisha ku iterambere rirambye kandi ridaheza.
Uyu munsi wizihirijwe mu Mirenge yose igize Akarere. Ku rwego rw'Akarere ibirori byabereye mu murenge wa Mushubi.
Muri uyu munsi mukuru hari Umuyobozi w'Akarere w'Agateganyo KABAYIZA Lambert, Umuhuzabikorwa wungirije w'Inama y'Igihugu y'Abafite Ubumuga ku rwego rw'Intara, madamu Consolee Mukakarangwa, Umuhuzabikorwa w'Inama y'Igihugu y'Abafite Ubumuga ku rwego rw'Akarere, Kanamugire Alphee , Uhagarariye Ingabo, Uhagarariye Police, zone ya Mushubi, Perezida w'Inama Njyanama y'Umurenge wa Mushubi, Inzego z'abafite ubumuga mu Murenge, Abakozi b'Umurenge n'abaturage baje gushyigikira abafite ubumuga.
Uyu munsi waranzwe n'ibikorwa bikurikira no kwishimira uko abafite ubumuga bitabwaho na Leta y'Ubumwe byagaragaye mu mbyino n'indirimo, ubuhamya bwatanze n'abafite ubumuga ndetse n'inzego zabo, byagaragaye kandi mu muvugo wavuzwe n'ufite ubumuga.
Mu ijambo ry'uhagarariye abafite ubumuga ku rwego rw'Umurenge, yagaragaje bimwe mu bikorwa by'indashyikurwa bagezeho binyuze muri koperative. Hamuritswe imwe mu myambaro yadozwe na bamwe mu banyamuryango bafashijwe mu kwiga ubudozi.
Umuhuzabikorwa w'Inama y'Abafite ubumuga ku rwego rw'Akarere na we yagaragaje bimwe mu bikorwa byakozwe ku rwego rw'Akarere byiganjemo ubuvuzi, uburezi, imishinga,....
Uwo ku rwego rw'Intara yabigarutseho agaragaza uko Leta y'Ubumwe yahaye agaciro abafite ubumuga.
Uwatanze ubuhamya yagarutse ku buryo yiteje imbere afashijwe n'umuryango we utaramuhaye akato ahubwo ukamwitaho mu bumuga bwe.
Umuyobozi w'Akarere ka Nyamagabe w'Agateganyo, mu ijambo rye kimwe n'abamubanjirije bashimiye abaturage baje gushyigikira abafite ubumuga kandi bakaza ari benshi. Yagarutse ku nsanganyamatsiko agaragaza ko iterambere rirambye ari iridaheza abafite ubumuga. Yabigaragaje avuga ko hari amazina apfobya abafite ubumuga atagikoreshwa mu Gihugu. Yijeje abafite ubumuga ko Akarere kazakomeza gushyigikira ibikorwa bibateza imbere.
Hakozwe kandi igikorwa cyo gutanga ubufasha ku miryango 5 ifite abafite ubumuga: muri uyu muhango imiryango 5 yatoranije yahawe ubufasha; matela 1 n'ihene 1 kuri buri muryango. Bakanguriwe gufata neza iryo tungo kugira ngo ribagirire akamaro; bahabwa matela bakangurirwa kugira isuku no gukomeza kwita ku bafite ubumuga.
Ubwanditsi


text:
Tariki ya 5 Ukuboza 2017, Ishuri rya Ruhango ishuri ry’imyuga rizwi cyane ryitwa Vocation Training Center ryigisha abanyeshuri amasomo ajyanye n’imyuga n’ubumenyingiro,...
Kuri uyu wa gatatu tariki ya 22 Ugushyingo 2017, I Kigali hatangiye imurikagurisha ry’abakora ibikoresho by’ubwubatsi ndetse n’ababicuruza. Ni imurikagurisha rizamara iminsi...
Gahunda ya Leta mu ijyanye no kugeza amashanyarazi ku banyarwanda ni uko kugeza mu mwaka wa 2018, 70% by’ingo zo mu Rwanda...
N’ubwo imitangire ya Serivise igenda izamuka mu Rwanda, ibikorwa remezo bidahagije ni imbogamizi ikomereye cyane ubuzima bw’abagana amavuriro n’ibitaro byo mu Rwanda,...
Laboratoire de prothèses dentaire ikorera mu Mujyi wa Kigali, hakanakorerwa ubwoko butandukanye bw’amenyo. Kayitaba Etienne, ni umuganga w’amenyo muri laboratwari akanayatera, amaze...
ECOPLASTIC ni uruganda rusanzwe rutunganya imyanda, ikongera kuvamo ibikoresho bishya bitandukanye, ubuyobozi bwarwo rbukaba vuga ko imyanda ari umutungo kamere ntagereranywa, ikaba...
Uwahize abandi mu kugaragaza udushya imuri iri murikabikorwa, ni shuri ry’imyuga n’ubumenyingiro rya Ruhango (VTC Ruhango). Iri shuri ry’imyuga rya Ruhango ryigaragaje...
Abanyarwanda b’ingeri nyinshi bataniye guhaguhagurikira gukoresha ikorabuhanga hagamijwe kwiteza imbere. Ibyo byatumye bamwe bahindura imyumvire bagana amabanki, ariko kubona inguzanyo bigatinda, kandi...
Mu gihe bigaragara ko ikorabuhanga riri gutera imbere cyane mu Rwanda, bamwe mu baturage b’Akarere ka Rubavu, bafite ibibazo mu kurikoresha, bakaba...
Mu gihe hamenyerewe ko abagabo ari bo bakora imirimo ya tekinike, mu Murenge wa Nyamata, Akarere ka bugesera, iyo mirimo ikorwa n’abagore...


text:
Kolera ni indwara iterwa n’agakoko kaza mu mazi mabi, cyangwa yanduzwa no kunnywa amazi yanduye no kurya ibiryo byanduye. Ibyo bigaterwa no kuba utakarabye intoki mu gihe utegura amafunguro yawe, yanduzwa kandi nísazi zagiye ku musarane (amabyi) zikajya ku biryo.kolera yiganza cyane ahantu hatari amazi meza anyura mu matiyo cyanecyane mu migezi itemba no mu bizenga. Kolera ni icyorezo cyane ahantu mu byaro. Ibiyiranga
Ikimenyetso cy’ingenzi ni uguhitwa. Umubiri ntubasha gukoresha amazi nibitunga umubiri noneho umurwayi akarwara umnwuma, akananirwa, akagira inyota. Umubiri we urumirana, akagira iseseme ndetseakabara mu nda.
Kuyirwanya
Ni byiza ko wisubiza amazi uba watakaje unywa amazi arimo umunyu ndetse n’isukari.
Indwara: Kolera
Kolera ni indwara iterwa n’agakoko kaza mu mazi mabi, cyangwa yanduzwa no kunnywa amazi yanduye no kurya ibiryo byanduye. Ibyo bigaterwa no kuba utakarabye intoki mu gihe utegura amafunguro yawe, yanduzwa kandi nísazi zagiye ku musarane (amabyi) zikajya ku biryo.kolera yiganza cyane ahantu hatari amazi meza anyura mu matiyo cyanecyane mu migezi itemba no mu bizenga. Kolera ni icyorezo cyane ahantu mu byaro. Ibiyiranga


text:
Imyidagaduro
Tumwe mu dushya twaranze urugendo ruganisha ku bukwe bwa Knowless na Clement
Mu Kinyarwanda baca umugani ugira uti “Nta butaha butagezwe intorezo”. Ariko ubukwe b’umuhanzikazi Knowless na Clement Ishimwe bwo bwagezwe nyinshi kuko havuzwe amagambo atabarika, ameza n’amabi haba mu bari bamuzi n’abatamuzi, dore ko ubu ku mbuga nkoranyambaga zitandukanye nta kindi kivugwa uretse ubukwe bw’ibi byamamare.
Mu Rwanda habaye ubukwe bwinshi butandukanye bw’ibyamamare ariko nta bukwe bwavuzwe nk’ubwa Knowless na Clement cyakora ububugwa mu ntege ni ubukwe bwa Kamagaju Jeannette wari ufite imyaka 60 washyingiranywe na Habimana Jean Pierre wari ufite imyaka 23, bwabaye mu mpera za 2015 bukaza kumenyekana cyane kandi bari basanzwe batazwi.
Makuruki.rw yabashije kubegeranyiriza bimwe mu bintu bidasanzwe byaranze urugendo rutegura ubukwe bwa Knowless.
Urukundo barushyize ahagaragara mu ibanga
Ubundi Knowless na Clement bari bamaze igihe kinini bakundana bikavugwa n’abantu batandukanye babaga bakurikirana ibyabo hafi ariko bo ntibigeze bemeza ko bakundana n’umunsi n’umwe kugeza aho Clement asabye Knowless ko babana imbere y’inshuti zabo n’ubwo na bwo bari bagerageje kubihisha, dore ko aho byabereye nta muntu n’umwe wari wemerewe gufata ifoto, bikaba byaramenyekanye ba nyir’ubwite babitangarije ku mbuga nkoranyambaga.
Abatari bake batutse Knowless baramwandagaza
Bakimara gutangaza ko bazabana, benshi bakomeje kwibaza uko imyiteguro y’ubwo bukwe bw’icyamamare Knowless iri kugenda, ndetse niba abantu bose bemerewe kuza kubureba maze Knowless avuga ko ubukwe bwe atari igitaramo bityo ko hazaza uwatumiwe, maze si ukwivayo bamwe baramutuka bamwita umwirasi, bamwibutsa ahashize he (ibitari byiza) ndetse bamutega n’iminsi.
Knowless wasamiye mu bukumi
Nyuma y’ibyo byose hakwirakwiye amafoto n’andi makuru avuga ko Knowless atwite inda ya Clement ndetse ko ari nayo mpamvu yo kwihutisha ubu bukwe. Byahumiye ku mirari ubwo Knowless yamurikiraga Album ye ku ivuko mu Ruhango maze bamwe bemeza ko inda ye ari nini ko byanze bikunze Knowless ashobora kuba atwite, gusa ibi byose barabihakanye.
Abavumba bakubiswe iz’akabwana
Nk’uko mbere Knowless yari yavuze ko ubukwe bwe atari igitaramo ngo butahwe n’ubonetse wese, impapuro zitumira zarasohotse ariko bashyiraho icyitonderwa ko uwatumiwe agomba kuyitwaza kugira ngo yinjire, ariko nyuma Knowless yarivuguruje avuga ko ushaka wese yaza kureba nta kibazo.
Ubwo habaga imihango yo gusaba no gukwa kuri uyu 31 Nyakanga 2016 nyuma yo gusezerana imbere y’amategeko, ntibyari byoroshye kubareba ndetse ngo uwahirahiraga afata ifoto abasore b’imbirizi bari batoranyijwe ntiyabarenganaga umutaru batayimusibishije. Bigeze no mu muhango wo gusaba no gukwa ku Kicukiro, abataratumiwe bagendeye ku cyizere bahawe na Knowless ariko bagezeyo ngo barirukanywe abandi abatabyumvaga vuba barakubitwa.
Pasiteri Ezra Mpyisi yitandukanyije nabo
Inkuru yo kuba Knowless atwite yarakwirakwiye igera no mu idini ry’abadivantisi b’umunsi wa 7 basanzwe basengeramo ari naho bari gusezeranira. Mu bisanzwe iri dini ntiryemera gusezeranya umukobwa utwite. Ibi byatumye kubona uzabasezeranya bibabera ihurizo rikomeye nyuma ngo bumvikana na Pasiteri Ezra Mpyisi ko yazabasezeranya ariko nawe avuga ko atakibasezeranyije n’ubwo atatangaje niba hari aho bihuriye no gutwita kwa Knowless.
Ubukwe nyir’izina buteganyijwe kuba ku wa 07 Kanama 2016 ariko kugeza ubu nta rusengero ruzwi bazasezeraniramo uretse kuba indi mihango izabera I Nyamata.
Kwinjira aho imihango yo gusaba no gukwa yaberaga ntibyari byoroshye
IBITEKEREZO
-
mwizamura umunwa nibyabo nibabane ndabashyigikiy
-
Knowles yararaburije harya ngubukwe so concert ntabyazi nagabanye umiturumba
-
Muzabyare impanga cg nyamweru
-
iyinkandagirabitabo sinzicyoyirungurutsemo ndaq koyishirahejuru ibonirushiki abandi R umwanda gusa
-
mureke babane uko babyumva kuko byose nubusa!!!!!!!!!!!!!!!!
-
Murakoze! Harikibazo Mbaza Njye: Adam Na Eva Babashingiriye Muruhe Rusengero? Ibyimana Muzamubyitondera. Ibitangaza Bitatu Bizabamwinjuru.
1.Nukubona Uwo Utariwizeye Kwazagera Mwinjuru Ukamubonayo.
2.Nukuzabona Uwo Waruziyuko Azajakwasatani Ukamubona Mwinjuru.
3. Nawe Nukwibonayo Wenyine.
N.B: Bazasezeranye Abakwe Bareke Inda Izavuke.
-
Ubukwe bwiza Imana izabahe kurambana kandi muzabyare hungu na kobwa
-
Pastor Arakwiye Kubasezeranya Kugira Amaraso Yabo Imana Ntize Iyamuharureko.
-
Gushyingirwa atwite si ikibazo,ahubwo iyo aba adatwite nicyo cyari kuba ikibazo.ndamushyigikiye musabiye umugisha ku mana.
-
knowless and clement ni birambire Imana ibarinde all day


text:
Ibikoresho by’ikoranabuhanga bishaje byatangiye kubyazwamo ibindi bikoresho
Yanditswe na Tumukunde Georgine
Mu rwego rwo gucunga neza ibikoresho bishaje cyangwa ibisigazwa by’ibikoresho by’ikoranabuhanga n’ibikoresha umuriro w’amashanyarazi cyangwa ingufu zikora nka wo (E-Waste) kugira ngo bitangiza ubuzima bw’abantu n’ibidukikije muri rusange, Guverinoma y’u Rwanda yashyizeho uburyo bwo kubikusanya bikabyazwamo ibindi bikoresho fatizo byakwifashishwa mu nganda zitandukanye.
Ibyo bikoresho birimo telefoni, mudasobwa, inyakiramajwi, insakazamajwi, inyakiramashusho n’insakazamashusho n’ibindi bikoresho koranabuhanga n’ibikoresha umuriro w’amashanyarazi cyangwa ingufu zikora nka wo.
Kugira ngo umwuga wo kubicunga ukorwe mu buryo bunoze, Urwego Ngenzuramikorere (RURA) rwashyizeho amabwiriza awugenga ku buryo abawukora ubu n’abashaka kuwukora mu gihe kiri imbere bazajya bagengwa n’ayo mabwiriza ndetse bakabisabira n’impushya.
RURA ivuga ko ibikoresho by’ikoranabuhanga n’ibikoresha umuriro w’amashanyarazi cyangwa ingufu zikora nka wo (Electrical and Electronic Equipment) iyo bishaje ntibicungwe mu buryo bukwiye bishobora kugira ingaruka mbi ku bantu bitewe n’ibyo bikozemo (Substances Chimiques).
Tuyishime Ahoranayezu Christian, Umuyobozi muri RURA ushinzwe kugenzura ubuziranenge n’ubwiza bwa serivisi z’itumanaho n’iz’amaposita, avuga ko ibihugu byinshi byo ku isi cyane cyane ibyateye imbere bimaze gushyiraho uburyo bwo gucunga ibikoresho bishaje kugira ngo bitangiza ubuzima bw’abantu n’u Rwanda rukaba rwaratangiye iyo gahunda.
Yagize ati: “RURA ifite inshingano zo gushyiraho amabwiriza agenga icungwa ry’ibisigazwa by’ibikoresho by’ikoranabuhanga n’ibikoresha umuriro w’amashanyarazi cyangwa ingufu zikora nka wo (E-Waste) nk’uko biteganywa n’itegeko No 24/2016 ryo ku wa 18/06//2016 rigenga ikoranabuhanga mu itangazabumenyi n’itumanaho. Hari rero amabwiriza yateguwe agiye gutangira gushyirwa mu bikorwa.”
Aya mabwiriza azaba agenga abasana ibyo bikoresho, abakusanya ibishaje babijyana ahabugenewe ndetse n’ ababitunganya.
Hari ubwoko butatu bw’impushya
- Uruhushya rwa mbere ni urw’umuntu ubikusanya abivana aho byaba biri (mu ngo, mu bigo, ahasanirwa ibikoresho n’ahandi hatandukanye) akabijyana aho bigomba gushyirwa haba ku bakora umurimo wo gusana ibyapfuye no ku babitunganya bakabikoramo ibindi bikoresho.
- Uruhushya rwa kabiri ni urw’abasana ibyapfuye kugira ngo byongere bikoreshwe, ibyo batagikeneye bakagira uburyo bwo kubibika neza, bikazajya bikusanywa bigashyikirizwa ababitunganya bagakuramo ibindi bikoresho.
- Uruhushya rwa gatatu ruzajya ruhabwa ushaka gufata ibyo bikoresho bitagikoreshwa akabihinduramo ibindi bikoresho fatizo byakwifashishwa mu yindi mirimo, ibyo adahinduye akabishyingura mu buryo bwagenwe.
Uko ibikoresho bitagikora bibyazwamo ibindi
Ibikoresho by’itumanaho bishaje byatangiye gutunganywa n’ uruganda Enviroserve Rwanda Ltd ruri mu Karere ka Bugesera, rukabibyazamo ibindi bikoresho.
Mbera Olivier uhagarariye uruganda Enviroserve mu Rwanda, asobanura ko uru ruganda rutunganya ibisigazwa by’ibikoresho by’itumanaho n’ikoranabuhanga hatangijwe ibidukikije. Ibyo bikoresho (Electronic and Electrical equipments) birimo mudasobwa, telefoni, ibyuma bisohora impapuro zanditseho ( Printers), ibyuma bikonjesha n’ibindi.
Ibyo uruganda rwakiriye rubikoramo ibikoresho fatizo (raw materials) byifashishwa n’inganda mu gukora ibindi bikoresho. Yagize ati: “Nko kuri mudasobwa dukuramo ibintu bitandukanye, nk’igice cyayo gikoze muri pulasitike gikorwamo utundi dukoresho fatizo twifashishwa mu nganda zikora ibikoresho bya pulasitike zikabikoramo nk’intebe, ameza, amakaziye ,…Ibice bikoze mu byuma bijya mu nganda zikora ibyuma; bigakorwamo ferabeto, amabati n’ibindi.”
Uruganda rufite ubushobozi bwo kwakira toni ibihumbi 10 z’ibikoresho bishaje ku mwaka, ariko kugeza ubu rutunganya toni ibihumbi 7 bitewe n’uko ibyo bikoresho bitaraba byinshi.
Yakomeje agira ati: “ Twatangiye gukusanya ibikoresho biri mu bigo bya Leta, ariko RURA yashyizeho amabwiriza ku buryo mu minsi ya vuba hazatangira gukusanywa n’ibivuye ahandi hantu hatandukanye nko mu ngo, amashuri ndetse n’ahakorerwa imirimo yo gusana ibikoresho birebwa n’ayo mabwiriza.”
Mbera yasobanuye kandi ko hari ibikoresho babanza gusuzuma bakareba ko bitangiritse cyane, ibishobora kongera gukora bakabisana.
Ati: “ Hari nka mudasobwa twatunganyije zigera kuri 200 tuziha REB zihabwa amashuri. Dufite na gahunda yiswe “Computer for School” yo guha ibigo by’amashuri mudasobwa zasanwe bikishyura amafaranga make, ariko tukagirana amasezerano ko mu gihe zashaje bongera bakazidusubiza zigakorwamo ibindi bintu kugira ngo zitajya kwangiza ibidukikije.”
Ibikoresho bitabashije gutunganyirizwa muri uru ruganda byoherezwa ku kicaro gikuru cya Enviroserve i Dubai bigatunganyirizwayo, ibidakoreshejwe hari uburyo bishyingurwamo bitangije ibidukikije.
Abaturarwanda barakangurirwa kujya bagaragaza ibikoresho batagikeneye bikajyanwa aho bigomba gushyirwa bigakorwamo ibindi, kuko atari byiza ko babigumana mu ngo cyangwa aho bakorera bishaje kuko bishobora kugira ingaruka mbi ku buzima.


text:
Gisa Fred Rwigema, ni intwari iri mu rwego rw’Imanzi, rumwe mu nzego eshatu z’intwari z’u Rwanda. Izo nzego eshatu ni Imena, Imanzi n’Ingenzi. Urwego rw’Imanzi ari narwo Fred Gisa Rwigema arimo, rushyirwamo abantu baranzwe n’ibikorwa by’ubutwari bihebuje kandi bakaba batakiriho, bakaba baratabarutse bitangira igihugu. Ibi bikorwa birimo kugaragaza ubwitange batizigama, kwigomwa inyungu bwite hashyirwa imbere inyungu z’igihugu zifitiye akamaro gahebuje imibereho rusange y’Abanyarwanda. Ubu turi mu cyumweru cyahariwe kuzirikana intwari z’igihugu, kibanziriza umunsi w’Intwari nyirizina uba buri mwaka tariki ya Mbere Gashyantare. Insanganyamatsiko y’uyu mwaka iragira iti: “Dukomeze ubutwari, twubake u Rwanda twifuza”.
Kubera ubutwari no kwitanga, Fred Gisa Rwigema yaguye ku rugamba yari ayoboye rwo kubohora u Rwanda ku itariki ya 2 Ukwakira 1990 ubwo yari umugaba w’ingabo za RPF Inkotanyi (Rwanda Patriotic Army-Inkotanyi). Yaguye ku rugamba rwo kubohora u Rwanda yatangije ariko ntarusoze n’ubwo abamusimbuye batigeze bamutenguha. Tariki 1 Ukwakira 1990, ni umunsi utazibagirana w’itangizwa ry’uru rugamba rwo kwibohora, naho tariki 2 Ukwakira 1990, ni umunsi Fred Gisa Rwigema atabarutseho. Yaguye i Kagitumba, ubu ni mu Karere ka Nyagatare mu Ntara y’Uburasirazuba.
Gisa Fred Rwigema yavukiye i Ruyumba tariki ya 10 Mata 1957, ubu aho yavukiye ni mu Murenge wa Nyamiyaga ho mu Karere ka Kamonyi mu Ntara y’Amajyepfo. Yabyawe na Anastase Kimonyo na Gatarina Mukandirima, ahabwa amazina ya Emmanuel Gisa. Yashakanye na Jeanette Urujeni bakora ubukwe tariki 20 Kamena 1987, nyuma babyarana abana babiri; umuhungu n’umukobwa, abo bakaba ari Gisa Junior na Gisa Teta.
Intambara n’imyivumbagatanyo yabaye mu Rwanda mu mwaka w’1959 na 1960, yaranzwe no gutoteza no kwica Abatutsi ndetse na Anastase Kimonyo; Se wa Gisa Fred Rwigema aratotezwa aranafungwa amara umwaka wose muri gereza.
Nyuma y’uko uyu mubyeyi we afunguwe, umuryango we wabanje guhungira muri Paruwasi gaturika ya Kamonyi, nyuma bikomeje kuba bibi bahungira mu gihugu cya Uganda ari naho yakuriye. Bakigera muri Uganda babanje kuba mu nkambi y’impunzi yo muri Ankole, nyuma mu mwaka w’ 1966 bimurirwa mu nkambi ya Kankunge mu gace kitwa Toro aho bari kumwe n’izindi mpunzi z’Abanyarwanda bari barahunze intambara no gutotezwa kwarangwaga mu Rwanda muri icyo gihe. Akigera muri iyo nkambi, Fred Gisa Rwigema yahise atangira amashuri ye abanza ayarangiza mu mwaka w’1972.
Kuva mu bwana bwe, Fred Gisa Rwigema ntiyumvaga neza impamvu ituma ababyeyi be n’umuryango muri rusange bahunze, ndetse yahoraga anababaza impamvu badataha ngo bajye kuba iwabo mu Rwanda bave mu buhunzi, ariko bakamubwira ko mu Rwanda bitoroshye kuko n’abashatse gutahuka bahuye n’akaga gakomeye karimo no gutakaza ubuzima bwabo.
Fred Gisa Rwigema yakundaga akarasisi ka gisirikare cyane bigatera umuryango we impungenge cyane cyane nyina Gatarina Mukandirima, kuko gukunda ibijyanye n’abasirikare cyane byatumaga bacyeka ko bishobora kuzamuviramo kureka amashuri akigira mu gisirikare.
Arangije amashuri abanza mu mwaka w’1972, yahise akomereza mu mashuri yisumbuye yatangiye mu 1973 mu kigo cyitwa “Mbarara High School” muri Ankore. N’ubwo yari akiri umwana, yahoranaga inyota yo kumenya Amateka y’u Rwanda kandi yakundaga kuganiriza abantu bakuru nabo bari barahunze bava mu Rwanda bari batuye hafi y’ishuri, akababaza amateka y’u Rwanda.
Mu bantu bakomeye Gisa Fred Rwigema yahuriye nabo mu mashuri ndetse bakaba inshuti zikomeye bagatandukanywa n’urupfu, harimo Paul Kagame ubu wabaye Perezida w’u Rwanda kugeza n’ubu. Amateka y’u Rwanda n’ay’ibijyanye no kubohora u Rwanda, ntiwayavuga utibanze cyane kuri izi nshuti zo mu buto zaje kuba icyomoro cyomoye imitima y’Abanyarwanda benshi, dore ko imitekerereze, gukunda igisirikare, kwitanga no kwanga akarengane ari ibintu bari bahuje cyane ubwo biganaga.
Bombi baragendanaga kenshi, bagasura abakuru bazi amateka y’u Rwanda, bagahora bafite inyota yo kurushaho kumenya igihugu cyabo cy’amavuko kandi bagahora batekereza icyo bazakora kugirango akarengane n’itotezwa bakorewe bihagarare burundu no ku bandi banyagihugu bumvaga ko bakibikorerwa.
Fred Gisa Rwigema yakundaga gusoma ibitabo by’abaharaniye kubohora ibihugu byabo nka Kwame Nkrumah, Mao-Tse-Tung , Fidel Castro n’abandi bagiye baba abantu b’indashyikirwa ku isi. Aho yigaga, yahoranaga ishema ryo kwerekana ko ari umunyarwanda kandi agakunda kuvugisha abo biganana Ikinyarwanda n’ubwo bo bavugaga indimi z’amahanga, bigaragaza ko urukundo yari afitiye u Rwanda rwahereye mu buto bwe.
Mu mwaka w’1974, Fred Rwigema nibwo yaje kureka amashuri asanzwe ajya mu gihugu cya Tanzaniya gukurikirana imyitozo ya gisirikare na politiki, aha we na bagenzi be bari bahamagajwe na Yoweri Kaguta Museveni (ubu uyobora Uganda) washakaga kuzarwanya ubutegetsi bw’igitugu bwa Idi Amin Dada wategekaga Uganda muri icyo gihe.
Muri Nyakanga 1976, nibwo Fred Gisa Rwigema n’abo bari kumwe harimo inshuti ye Salim Saleh bakomereje imyitozo mu gihugu cya Mozambike aho bahuriye n’abandi basirikari barimo Col. Musitu waje kuba umwe mu basirikare bakuru b’Ingabo zari iza FPR-Inkotanyi zatangije kandi zikanatsinda urugamba rwo kubohora u Rwanda.
Fred Gisa Rwigema yatangiye kumenyekana cyane mu mwaka w’1979 nyuma y’intambara yakuye ku butegetsi umunyagitugu Idi Amin. Mu 1980, igihe cy’amatora y’umukuru w’igihugu, Fred Gisa Rwigema yari mu basirikare bakuru bacungaga umutekano wa Yoweli Kaguta Museveni wayoboraga umutwe wa UPM (Uganda Patriotic Movement); umutwe wari ufite umwihariko mu gihugu kuko utari ushingiye ku idini cyangwa ku bwoko nk’uko byari bimenyerewe.
Kuwa 11 Gashyantare 1981, hamwe n’abandi basore 27 barimo Abanyarwanda babiri ari bo Rwigema Fred na Paul Kagame, bafatanyije na Kaguta Museveni batangije intambara yo kurwanya ubutegetsi bw’igitugu bwa Obote. Kuva mu mwaka w’1985, Fred Rwigema yakomeje kuba umwe mu bayobozi bakuru ba NRA, Ishami rya gisirikare rya RNM, ari naho yaboneye umwanya wo gukomeza gutoza intambara Abanyarwanda, akabwira abanyamahanga yabagamo agaciro ko kuba Umunyarwanda.
Fred Rwigema yagiye agira imyanya ikomeye muri NRA ndetse aba n’uwungirije umugaba mukuru w’ingabo. Icyo gihe Rwigema yasabwe n’ubuyobozi bwa NRA kwinjiza abasore barangije amashuri makuru mu gisirikare maze Abanyarwanda binjiramo ari benshi, babona uko banatangira imyitozo y’igisirikare yo kuzabohora u Rwanda.
Muri aba basore harimo na Kagame Paul waje kaba Umugaba Mukuru w’Inkotanyi nyuma y’urupfu rwa Fred Gisa Rwigema rwo kuwa 2 Ukwakira 1990, aza no kuzigeza ku ntsinzi yo ku wa 4 Nyakanga 1994 bityo intego yo kubohora u Rwanda iba igezweho. Fred Gisa Rwigema n’itsinda yari ayoboye ry’abasirikare babohoye u Rwanda, bazirikana ibikorwa by’ubutwari byamuranze, abanyarwanda benshi nabo bubaha cyane izina Fred Gisa Rwigema kuko yabuze ubuzima mu gihe yashakaga kurokora ubwa benshi.
Icyiciro cy’intwari kizwi nk’Imanzi, Major General Fred Gisa Rwigema agisangiye n’Umusirikare Utazwi Izina. Umusirikare Utazwi Izina, ni Ingabo ihagarariye izindi ngabon zose z’u Rwanda zitangiye igihugu zaguye ku rugamba cyangwa zashoboraga kurugwaho mu gihe cyahise, icy’ubungubu n’ikizaza zirwanirira Igihugu.


text:
I.KUNYAZA:POSITIONS ZO GUSWERA UNYAZA
• GUSWERA NO KUNYAZA WICAJE KU BITSITSINO
Umwicaza ku butsitsino maze amaguru akayarenza hejuru y'ibibero byawe agafata hasi yishingikirije ibiganze bye maze ukamuswera ukamunyaza yajya gusohora ukamufata mu mugongo kugira ngo atisimbiza kubera uburyohe bwinshi akavunika.
• GUSWERA NO KUNYAZA WICAJE KU NTEBE
N'uburyo bwiza cyane bwo kunyaza kuko ntawe buvuna kandi wicara ku ntebe y'urukiko n'umugore bikaba uko mukegerana maze amaguru yanyu agasobekerana aye akayahagarika ku tubaho ku ruhande bigatuma igituba cye cyiza imbere cyane noneho ukamunyaza. Ubu buryo bwo guswera ntibuvuna. Bifasha umugongo kutaruha kandi akanyara neza kuko umugongo urambuye.
• GUSWERA NO KUNYAZA UHAGAZE
Ni uburyo bwo guswera buryoha nabwo. Munyuranya amaguru maze ukamutazura agasa nuteye intambwe, ukuguru kumwe ku ntebe,ku gitanda,cyangwa se ikindi kintu kigiye hejuru ho gatoya ukundi hasi; ugafata umutwe w’imboro ukajya uwukomanga kuri rugongo maze rugongo igashibura ibinyare ariko yuhagira umugabo umubiri wepfo wose. Ubu buryo bwo guswera unyaza bukunze gukoreshwa igihe abantu badafite umwanya n'aho kubikorera heza ariko bamwe bagahitamo kutabihomba bakabikorera ahantu nko mu bikoni,mu iduka,mu ishuri,ku modoka, muri biro n'ahandi bitashoboka ko baryama .Kuko abantu icyo gihe basohorera hasi bisaba kongera guhita utunganya aho mwabikoreye.
II.UBURYO BWO GUSWERA UNYAZA
• GUSWERA NO KUNYAZA N'URUTOKI
Iyo umugore ashyutswe umuswera ufashe umutwe w'imboro maze ukayikomanga kuri rugongo ugacumita nka rimwe mu masegonda 100 ukamushimisha inkonji wazamura imboro igakora hagati yimishino maze umugore akarekura amazi wamanura nanone imboro igakusha imishino maze hakavubuka ibinyare.
• GUSWERA NO KUNYAZA:KUNYATIRIZA
Ni uburyo buryohera abagore ukubita imboro hagati y'imishino yombi maze ukajya uzamura umanura icyo gihe umugore aritsa ahumeka ukabona ko aryohewe,ubikora nk'imashini ntumutekereze kugera aho amisha ibikari bishyushye inshuro zose ushaka.
*GUSWERA NO KUNYAZA:GUTSIBURA
Uswera ufashe imboro ukayitsibagura kuri rugongo uyikoza ku mutwe wayo maze ugatsibura gahoro ku mishino nk'uko baca umugani mu kinyarwanda ngo'umushishi w'umushino ntushira inogonra' maze agasoko kari hagati y'imishino kagatungereza maze ukungikanya akanyara .
*GUSWERA NO KUNYAZA:GUKUNGUTA
Ni uburyo bumara umugore ishwira.Imboro uyinjiza mu gituba ugafata umutwe wayo maze ugakunguta ujyana mu mpande zose z'igituba hepfo no haruguru mu mpande no mu muzenguruko wacyo. Abagore bafite imbyaro nyinshi barabikunda, bamena amavangingo menshi avanze n'urukonda.Umugore ukungutwa cyane ubona ahorana umwera ariko anezerewe ku buryo iyo atabibona arwara za rubagimpande ndetse no mu nda.
*GUSWERA NO KUNYAZA:GUKAMA
Ufata imboro ishyutswe ukayinjiza mu marebe y'igituba maze ugafata imishino ukayikurura usa n'uyipima ku mboro maze ukayifatana nimboro maze ukazunguza umanura uzamura utambitse ariko ukoza imboro kuri Rugongo. Imishino ihita ireta nk'amabere maze ikivuruganya.Ugomba kwitonda kuko umushino ushobora gucika cyagwa ugakomereka mu gihe ugize cyane UTARIMO GUCUNGA.
*GUSWERA NO KUNYAZA:KUJABAGIRA
Ufata isonga y'ururimi ukayipima hagati y'imishino na rugongo maze ukajabagira nk'imbwa inywa amata yatangira kunyara ugapfundikiza isonga mu kenge kazana amavangingo maze agasa nuhejeje umwuka ukarekura maze agasa n'aho acitse amaferi.Ugomba kwirinda kumira amavangingo kandi bikorerwa umuntu wapimishije ko adafite imitezi CYANGWA IZINDI NDWARA ZANDURIRA MU MYANYA NDANGABITSINA kuko ushobora kuyandura mu kanwa, uko igituba kinuka afite imitezi ni nako mu kanwa hawe hanuka/wabigirira umugore wawe gusa nabwo uzi neza ko adasambana.
*GUSWERA NO KUNYAZA:GUKAMISHA
Umukobwa ahenesha undi cyangwa umuhungu udashaka guswera akoresheje imboro maze agashyira urutoki mu kibuno kugeza aho ruhenengeye maze wakunva asa n'uniha ugasakuma imishino ugasa nuyikama ugarura mu muraru we maze buri uko usesetse urutoki ugakama imishino ye, ahita asuka amazi agataka akarangiza.Icyitonderwa: ushobora gukomeretsa inyama zo mu nda iyo ufite inzara ndende.
III.MBESE UMUMUGORE WANJYE/INSHUTI YANJYE Y'UMUKOBWA BASHOBORA KUNYARA?
Mbere na mbere wowe muhungu cyangwa mugabo banza ubwawe wikure mu mutwe ko atanyara. Wemere ko anyara kandi ko niba atanyara azanyara nimumara kubimenyera no kubigerageza inshuro nyinshi kandi wige kunyaza nk'uko nabikunyuriyemo haruguru kuko umugore ntapfa kunyara aranyazwa. Hari uburyo bubiri bwo guswera unyaza.
1.GUSWERA UNYAZA UKORESHEJE IMBORO
Ubu buryo bwo kunyaza ushobora kubukoresha mu guswera iyo utajya usohora vuba.Ufata umutwa w'imboro ukawukunguta kuri rugongo(banayita agashino,agashyimbo)kugeza igihe haziye inkari zishyushye.
2.GUSWERA UNYAZA UKORESHEJE URUTOKI.
Kunyaza ukoresha musumba zose UGAKINISHA RUGONGO uzamura umanura vuba vuba ubundi akanyara.Gusa gukoresha urutoki biraryoha cyane kuko rwo rudahusha ku buryo uswerwa agera aho yibagirwa imboro wayizana akayisunika yishakira urutoki.
ICYITONDERWA
Guswera no kunyaza ntabwo byoroshye nko kubivuga mu rurimi.Ni ngombwa kumenya kubikora kugira ngo ushimishanye n'uwo mubikorana,iyo bidashobotse ashobora kujya kubihiga aho akeka ko yabibona, umubano ukaba wakwangirika kubera ubuswa.Mbere yo guswera no kunyaza mugomba kubanza mukitegura ,mukaganira neza,mugakuraho inzitizi izo ari zo zose zatuma mudakundana cyane ku buryo mwimariranamo kuko 'ijambo ribi rivana imboro mu gituba'.Mugabo ugomba kwereka umugore ko umukunda,ukamushimashima,ukamusoma,ushobora no kumubwira mbere y'igihe ko wifuza imibonano umubiri we ukaba witegura kukwakira.Uswerwa nawe akerekana ko ashimishijwe n'ibyo arimo,akanyongera umugabo,akamumwenyurira,ukamukorakora.Iyo guswerana byateguwe neza ,nta kabuza biraryoha kuko'ushaka umushaka asanga umweko woroshye'.Naho ubundi nugenda ugafata umugore wawe cyangwa inshuti yawe y'umukobwa ugahita ugarika ugatangira guhonda imboro kuri rugongo utamuteguje ngo ni uko wabisomye ushobora kumugirira nabi kutabishakaga.Umubiri ufite uko witwara tugomba kubyubaha.Nkwifurije guswera no kunyaza byiza.
ITANGAZO: guswera no kunyaza ni byiza ariko uramenye uwmu bikorana ni nde.SIDA IRICA.Agapfa kaburiwe n'impongo!
UTUGENURANO TUJYANYE N'IBYO UMAZE GUSOMA
Umukunnyi aruhira umuswezi.
Inyamibwa y' imboro ni ishyutwe.
Karabaye ntiyendwa.
Ijambo ribi rivana imboro mu gituba.
Umushishi w'umushino ntushira inogonora
Uruhahirwa na babiri iyo rutazanye ibinyoro ruzana mburugu(urabe wumva mutima muke wo mu rutiba!)
Ushaka umushaka asanga umweko woroshye
Ushaka ntababarira imisundi
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane


text:
FIRST SIGHT PART 13
.
.
Aho twagarukiye ubushize!
.
papa wanjye noneho bimbana urusobe, kumutima nti:” nonese papa na mama baba barimo kumara iki hano koko! Ese na mama yaba akorana na papa mubugizi bwanabi!!!!!?””
.
PART 13
.
Nakomeje kwibaza kuribyo, numva agahinda karanyishe , intege ziracika nicara hasi inyuma yigiti,amarira atangira gushoka ngiye kumva numva bobi aravuze ati: niko se wangu! Ko mbona utangiye kushoka amarira bigenze bite!? Ubwo umwana yambajije atyo mbura icyo nsubiza ahubwo nkumva agahinda karikubye ikiniga kikaza, kuvuga bikananira! Ubwo nagumye aho ngaho nabuze icyo nakora nicyo ndeka, hashize umwanya numva bobi aravuze ati: none se wangu nituguma hano bariya bantu bakahadusanga ntibiza kuba bibi cyane! Njye: nonese bobi we! Nawe ati: iki se wangu, vuga ndakumva! Njye: ubu koko nkoriki ko numva ibintu binyobeye!?
.
.
.
Bobi: ariko se ubwo urumva utarimo kungerageza wangu, banza umbwire ngo bigenze bite!? Njye: dore bariya bose nibo babyeyi banjye kandi nibo baguhiga!? Bobi: reka reka! Njye sinapfa kubyemera niyo wagira gute!? Njye: ibiki se utapfa kwemera bibi!? Bobi: ubwo se urumva abantu nkabarira babyara umuntu nkawe, abantu batatinya kwica urumva babyara umuntu ugira umutima nkawe!? Njye: hhhm! Sha nawamenya,ariko byanashoboka ko bambyara! Bobi: sha nagatangaza pe! Nonese ubundi iwanyu ntago mwari muzi akazi ababyeyi banyu bakora!? Njye: reka reka! Ahubwo nanjye birimo kunyobera uburyo baba bakora aka kazi, ndetse bakaba ntanamafaranga menshi bazana murugo!
.
.
.
Bobi: nonese na mukuru wawe, ntago yarabizi!? Njye: sha sinzi gusa twamubuze atarambwira nimba abizi cyangwa atabizi, twe twabonaga turya tukaryama gusa! Bobi: ubwo se ntumaze kubona impamvu badashaka mukuru wawe ngo bamugarure murugo!? Njye: sha niko biri pe! Ahubwo wasanga nawe baramugize icyihebe sha bobi we! Bobi: hhm! Nabyo byashoboka da! Ariko se haruwo wigeze ubona muri bariya bagabo!? Njye: hoya ntago namubonye……….. eee ahubwo se… bobi: ahubwo iki se!? njye: sha njye ahubwo ndumva bashobora kuba baramujyanye mubikorwa byabo akagwayo bakaba baranze kubitubwira! Bobi: have have! Wizana ibintu byo gupfa hano ndakwinginze, kandi humura mukuru wawe aracyariho! Njye ndimo kubyiyumvamo!
.
.
.
Njye: sha reka byizere tu! Gusa ningera murugo nzabahatira gushaka mukuru wanjye ndebe uko bamera! Bobi: yego nyine! Uzababize icyuya, icyiza kandi nuko wamaze kubamenya bo batabizi! Ahubwo se wangu, ntanubwo ujya umuhamagara ngo wumve ko nimero ye icamo!? Njye: sha nigeze kumuhamagara rimwe numva yanze gucamo sinongera guhamagara! Bobi: umva ra! Uziko wagira ngo nawe ntushaka kumubona! Ubwo se inshuro imwe urumva ihagije !? njye: sha kubizi ibihe tumazemo iminshi koko,ibyo bintu twari kubitekereza!? Bobi: nonese ubundi phone yawe urayifite hano!? Njye: yego ariko……… ntarakomeza,twumva zamodoka ziratse, ndebyeyo mbona babantu binjiye mumamodoka, ngiye kubona mbona banyuze kumuhanda wari haruguru yaho twari turi, mpita mfata bobi turyama hasi turihisha, imodoka zimaze kurenga numva bobi aravuze ati: ngwino tujye hariya bavuye turebe nimbi ntakintu gihari!
.
.
.
Njye: hahaha! Reka reka! Ubwo se urumva baba bahasize iki!? Bobi: ariko se wamugani wangu! Ahubwo zana iyo phone, twongere duhamagare mukuru wawe twumve ko idacamo! Njye: sha akira gerageza ariko sinzi ko bikunda! Ubwo njye nakoze mumufuka wipantaro yanye nkuramo phone, ngiye kuyiha bobi nsanga harumuntu wampamagaye inshuro umunani arambura, ndebye neza mbona ni nimero nshya itariho izina, nkomeje kwibaza kubyiyo nimero mbona yanohereje akamessage kagira kati:”” bite jack! Sha ni cyntia nagiraga ngo ngusabe ko ejo twazahura kuko ndagukeneye cyane, ubwo nyine uze guhamagara iyo nimero umbwire!!!”” ubwo namaze gusoma iyo message numva ngizemo akanyamuneza, kumutima nti:” yoooh!cyntia rwose ndagukunda cyane, ahubwo amasaha atinze kugera!!””
.
.
Ubwo kwihangana byarananiye ntangira kumwenyura, ngiye kubona mbona bobi anyatse phone, asoma ako ka message ahita avuga ati: hahaha! Uyu niwamukobwa wambwiraga se wangu!! Njye: hahah! Yego nuwo! Bobi: wooow! Ndabona wagira ngo aragukunda da! Gusa njye sinyizera abantu! Njye: ariko se ahubwo………!!! Bobi: iki se kandi!? Njye: none ko ntigeze muha nimero yanjye, yaba yarayikuyehe!? Bobi: yeeeeh! Nonese ubwo ushatse kuvuga ko wakundanaga numuntu ntananimero yawe afite!? Njye: ntayo sha, gusa ndumva ngize amatsiko yaho yaba yarayikuye pe! Bobi: eeeeh! Ngaho reka tuvuge tugenda, kugira ngo tuze kugera mumugi hakiri kare nanjye mbanze nshake aho kuba nihishe!
.
.
.
Njye: sha nibyo kabsa, ahubwo sinzi ko turibuze kugerayo vuba! Bobi: ntacyo ariko tugomba kugerayo! Ubwo twahise dufata inzira dukurikira umuhanda wose, amaguru arababuka ndetse ibyuya birameneka, ariko dukomeza urugendo ntagucika integer tugeze imbere tubona imodoka yagatoyota iparitse kuruhande, ngiye kumva numva bobi aravuze ati: ese wangu, ntuzi gutwara imodoka!? Njye: reka da! Ahubwo ndabona nyirayo arimo reka tujye kumusaba ko atugeza imbere! Bobi: ahubwo rata! Kandi ndabizi ntago yanga!! Ubwo twahise twegera imodoka dusangamo umusaza, yegamiye kuntebe asinziye mbese ubona yishwe nagahinda cyangwa umunaniro, ubwo ntakindi cyabaye nahise mukoraho ndamukangura ngiye kubona mbona ashidukiye hejuru arikanga ,nanjye mpita mubwira nti: humura humura muze!!!!
.
.
.
Umusaza: eeeh! Nimwe mwamwishe ,nimwe mwamwishe!? Njye: ngo!? Uravugibiki muze!? Umusaza: uwo muntu uri inyuma nimwe mwamwishe!? Ubwo nanjye nahise ndeba inyuma hamwe batwara ibintu, ngiye kubona mbona harimo umurambo barashe isasu ryo mumutwe, ndebye neza mbona ni wa musaza waducumbikiye njye na bobi, kumutima nti:” ayiweee! Disi muzehe byabigabo byamuhitanye!!!”” ubwo narinkiri muribyo numva bobi aravuze ati: wangu! Uziko ari wamusaza byabigabo byishe!? Njye: yego nanjye ndabona ariwe,ariko mana abagizi banabi!!! Ubwo twavuze dutyo, ngiyee kumva numva umusaza wari mumodoka aravuze ati: hhhm! Uwo muntu muramuzi se!? njye:hoya nuko twigeze kumubona abagabo bamutwaye nabi cyane mubimodoka byabo, bisa nkaho bamushimuse! Nonese wowe muraziranye muze!? Umusaza: sha wamwana we, uyu musaza yari mugenzi wanjye twabanye muburoko imyaka myinshi, none dore twongeye kubonana yapfuye! Bobi: yego niko ibyubu byabaye! Iyo utamubonye mubukwe bwe, umubona mukiriyo cye ! njye: haha! Ariko bobi nawe ujye urekeraho! Umusaza: ariko ibyo uwo mwana avuze niko biri basha, dore uyu musaza mugenzi wanjye twasangiye buri kamwe mu buroko, none dore kuva twafungurwa tubonanye umwe arumurambo, gusa abo bavunamuheto bamuhitanye uwabanyereka! Njye: yoooh! Ubwo ntakundi muze! Ese ubundi umukuyehe muze!? Umusaza: hahe se ko nsanze bamujugunye kunzira, nkumva ntashobora kumusiga aho! Gusa….. atarakomeza mpita mubwira nti: yoooh! Ugize neza disi! Ahubwo muze twigereze imbere naho ubundi niko ubuzima bumera tu!
.
.
.
Umusaza: ariko se ubundi yemwa!! Nanjye nti: karame! Vuga ndakumva! Umusaza: papa wawe yitwa nde!? Ubwo njye narebye kuvuga izina rya data kandi arumugizi wanabi,numva arukwishyiraho igisebo bakajya banyita umwana w’umugizi wanabi, mpitamo mumubeshya ko data yitwa Antoine! Umusaza: akoriki se papa wawe yemwa!? Nanjye nti: ariko se muze kuberiki urimo kumbaza ibyo byose!? Umusaza: uburyo uvuga, uburyo ureba ndetse nigihagararo ndabona usa numugabo wari inshuti yuyu wapfuye, ndetse yakundaga kuza kumusura mu buroko akazana ibintu tukarya, dore ko yari numukire cyane! Njye: hahaha! Yego kabsa byo harigiye abantu basa neza neza kandi ntanicyo bapfana, gusa nanjye uwamunyereka nkareba umugabo dusa!
.
.
.
Umusaza: sha! Byaba byiza kabsa gusa sinzi nimba akiriho kuko simperuka kumva avugwa nkambere wasangaga abantu bamuririmba inzira zose kuko yakundaga gufasha abantu bose akoresheje imitungo ye! Njye: yooh! Disi yari umuntu mwiza, nanjye icyampa nkazaba gutyo! Bobi: ariko rero mwaganiriye cyane, mureke tugende muzehe atugeze imbere gato! Umusaza: cyakora! Ngaho nimwinjire mbageze imbere… simugiye mumugi!? Njye: yego niho tugiye!
.
.
.
Ubwo twahise tufata inzira turagenda mpaka mumugi, dusezera kumusaza maze duhita dutangira gushaka ahantu heza bobi yaba ari, gusa tutarajya kure numva phone yanjye irasonnye ndebye mbona niya nimero ya cyntia, ubwo nanjye nahise nyitabana ubwuzu ngiye kumva numva aravuze ati: bite se jack! Nanjye nti: ni sawa sha! Nonese amakr! Cyntia: nimeza, gusa se waje nonaha tukabonana ko aribwo ndimo kubona akanya! Njye: nonese ngusangehe!? Cyntia: ngwino kuri GOLDEN HOUSE mucyumba 123 nimwo ndi! Njye: ok sawa ndaje! Ubwo narangije kuvuga ngiye kumva numva bobi aravuze ati: nonese wangu, ugiye kujyayo nonaha!? Nanjye nti: yego ariko reka mbanze ngufashe gushaka aho uba! Bobi: reka reka! Genda ndabikora,udatinda maze ukabura uwo ukunda, ahubwo mpa nimero yawe ya phone, nzaguhamagara nkubwire aho ndi!
.
.
.
Ubwo nahise muha izo nimero nanjye mpita nerekera aho cyntia ari, gusa nabaye nkigera kumuryango wicyumba arimo nsanga hararinzwe cyan, ubwoba buranyica ariko ndikaruma ndakomeza , mpageze mbona abagabo bari kurugi barahigamiye ndetse baramfungurira ndinjira nta namananiza banshizeho. Ubwo nabaye nkigeramo imbere nsanga cyntia arimo kuririra mbese agahinda kamwishe, mpita mubaza nti: yooooh! Cynti! Niko ko mbona wahogoye!? Cyntia: sha ndumva agahinda kanyishe pe! Njye: habayiki se!? cyntia: sha jack unyumve neza! Ubu njye ndibaza uburyo urukundo rwacu rwazakomera appolo akiriho bikanyobera! Njye: oooh! Humura imana izabijyamo sha cynti! Cyntia: sha sinzi, gusa harukuntu twakemura ikibazo! Njye: gute se ubwo cynti!? Cyntia nawe ati: harumuntu umwe appolo yizera, ndetse niwe umubwira buri kimwe cyose akora,ubwo rero uwo muntu atakiriho twazibanira ubuzira herezo! Njye: yeeeh! Nonese uwo muntu ndinde!? Nkivuga ntyo mbona cyntia akoze mugakapu ke, akuramo ifoto ayidambika imbere,ndebye mbona……….
.ESE UYU MUGABO NINDE!?
.ESE KUKI CYNTIA AHISEMO KUBIBWIRA JACK!?
.
.
NTUCIKWE PART 14 LOADING…………..

seg_langs: eng_Latn unk unk run_Latn unk kin_Latn unk lmo_Latn unk kin_Latn unk unk unk kin_Latn unk unk unk kin_Latn unk unk unk kin_Latn unk unk unk kin_Latn unk unk kin_Latn unk unk unk kin_Latn unk unk unk kin_Latn unk unk unk kin_Latn unk unk unk kin_Latn unk unk unk kin_Latn unk unk unk kin_Latn run_Latn kin_Latn unk unk eng_Latn


text:
Ubuzima bubi yabayemo bwamuhaye imbaraga zo gufasha abatishoboye
Edouin Sabuhoro ufasha abahoze ari ba Rushimusi gusubira mu buzima busanzwe, avuga ko yabitewe n’ubukene yakuriyemo bituma yiyemeza gufasha abandi.
Yabitangarije Kigali Today mu kiganiro yagiranye nayo ubwo yamusuraga mu kigo “Ibyiwacu Cultural Village”, ikigo yashinze gifasha abahoze ari ba Rushimusi gusubira mu buzima busanzwe no kubaho batunzwe n’imirimo y’amaboko yabo.
Yagize ati “Nakuze ndi mu bukene, ndi umwana w’umukene cyane, nkurira mu bukene kuva icyo gihe rero nanga ubukene. N’iyo mbonye umuntu ari umukene mba nshaka kumufasha kugira ngo ave muri ubwo bukene kuko mba nzi imbogamizi afite, ibibazo afite n’uko abayeho.
Niyo mpamvu rero ibyo nkora byose, nkora ari ugufasha abandi bantu, nkora ari ukureba ko bazamuka, cyane cyane no kureba ko abana bajya mu mashuri kwiga kuko iyo ntaza kwiga wenda simba meze ukunguku.”
Edouin ni ingaragu akaba afite imyaka 40. Ni umunyeshuri muri Amerika mu cyiciro cy’ikirenga (Doctorat) mu by’ubukerarugendo akaba kandi ari n’umwarimu muri RTUC n’izindi Kaminuza zinyuranye hano mu Rwanda.
Gutangiza iki kigo ngo babitangiye mu 2006 nyuma yo kubona uburyo ba rushimusi bahiga inyamaswa bakanangiza pariki y’ibirunga.
Amaze gukora ubushakashatsi, yakoranyije abahigi barenga igihumbi, baturiye pariki baraganira bemeranya gushyira hamwe bagakora ikigo kizabafasha kwibeshaho no gutungwa n’imirimo y’amaboko yabo.
Bakoze amashyirahamwe 10 akora ubukorikori bunyuranye bugaragaza umuco nyarwanda hanyuma bakabizana mu Ibyiwacu Cultural Village maze ba mukerarugendo baza gusura ingagi bakabigura.
Ibi ngo birabatunze. Ibyiwacu kugeza ubu ifite abantu 50 bakoreramo, hakiyongeraho n’ayo makoperative 10 bakorana aturiye pariki. Aba bantu bajya bahabwa amasomo yo kubahugura.
Ibyiwacu Cultural Village ifatanyije n’abo bose bahoze ari ba rushimusi, binyuze mu bukorikori bunyuranye, imbyino n’ibindi binyuranye bivuga ku muco wacu baratira ba mukerarugendo, Ku mwaka babasha kwinjiza amadolari ari agera kuri miliyoni 32Frw.
Ntawuhama Daniel umwe mubakorera muri iki kigo, ni umuvuzi Gakondo. Yereka ba Mukerarugendo n’abandi babasura imiti ya kinyarwanda abakurambere bakoreshaga. Asanga bimufasha gutunga umuryango we ndetse n’abana bakabasha kujya mu ishuri.
Barora Leonidas w’imyaka 68 ni umubyeyi w’abana batanu nabo bashatse. Atuye mu mudugudu wa Nyabageni akagari ka Kabazungu, umurenge wa Musanze.
Barora kuri ubu ni Intore itaramira abasuye Ibyiwacu ndetse akanabigisha guhiga abereka uko babikoraga.
Ati “Twabonye umuterankunga Edouin aradukusanya turi abahigi atugisha inama, buri muntu azana igiti iwe twubaka hano, tuza guhimba iri shyirahamwe niryo ritubeshejeho. Kugeza ubungubu iki kigo ni icyacu, ni icy’abahigi.
Ibidutunga tunabikura ahangaha kuko agashahara nkorera ngenda ngashakamo ibyo kuntunga n’umuryango wanjye. Ubungubu tubayeho neza ntakibazo kuva twava mu ishyamba. Ntakibazo dufite.”
Kabatsi Félicien w’imyaka 65 utuye mugace kamwe na Barora nawe ni umwe mubahoze bashimuta inyamaswa babarizwa mu Ibyiwacu Cultural Village.
Kabatsi we, kuri ubu aba ari gucuranga inanga aratira abanyamahanga igicurangisho nyarwanda batagira iwabo.
Bambariye Pascasie, umubyeyi w’abana barindwi harimo batanu bubatse ingo zabo, yereka ababasura uko cyera basyaga amasaga ku rusyo nawe akaba atangaza ko bibatunze.
Yagize ati “Turakora ubundi tukabona agahimbazamusyi), ubundi tukanahembwa kukwezi, biradufasha cyane tukagaburira n’imiryango yacu.”
Kziboneye Ezekiyeli we yerekana uko cyera bacuraga ibyuma n’amacumu. Nawe avuga ko bimutunze we n’umuryango we.
Muri iki kigo kandi harimo n’ibindi bintu binyuranye byerekana umuco nyarwanda n’uburyo abanyarwanda bo hambere babagaho.


text:
Ubwo yari mu kiganiro n’INYARWANDA, Shema Natete Brian yagarutse ku rugendo rwe mu bijyanye no kuba umushyushyarugamba ushaka no kubigira umwuga. Ni umusore w’imyaka 25 y’amavuko, avuka ku mujyi wa Kigali ndetse impano yo kuba umushyushyarugamba akaba yaratangiye kuyishyira mu bikorwa ari mu mwaka wa 3 w’amashuri yisumbuye.
MC Brian akunze no gukora ibikorwa byo gufasha cyangwa guhuriza hamwe urubyiruko
MC Tino, Alex Muyoboke n’inshuti ye Gift bamuciriye inzira yo kuba ageze aho ageze
MC Brian avuga ko ataragera ku rwego rwo kumenyekana cyane mu gihugu hose ku rwego rufatika ariko ni umwe mu bashyushyarugamba bagiye bayobora ibirori n’ibikorwa bitandukanye. Benshi mu bamwitegereza mu byo akora bya buri munsi bahamya ko uyu musore azavamo umushyushyarugamba w’umunyamwuga. Kuri we ahamya ko abantu 3 ari bo bari ku isonga ry’ugutera imbere kwe, abo ni inshuti ye Gift yamuteye akanyabugabo ku kugerageza ibyo kuba umushyushyarugamba wabigize umwuga, MC Tino ndetse na Alex Muyoboke.
Gususurutsa imbaga y'abantu ni impano ya Brian
Kuri Brian, ikinyabupfura, kutavuga amagambo akojeje isoni, kwicisha bugufi no kugira inyota yo kwigira ku bandi bafite aho bageze mbere ye bimufasha mu kazi ke ka buri munsi. Yagize ati “Ngerageza kubaha abantu bose, abato n’abakuru, kutavuga amagambo atiyubashye ndetse nshobora kwishyura kujya mu gitaramo wenda ntagiye kureba cyane cyane abahanzi cyangwa ibindi ahubwo ari ukugira ngo ndebe uko bagenzi banjye bakora, uko bitwara imbere y’imbaga z’abantu batandukanye.”
Kanda hano urebe ikiganiro kirambuye INYARWANDA yagiranye na MC Brian:


text:
Nyamagabe: Kutamenya umubare uhamye w’abanyarwanda bishobora kugira ingaruka kuri leta
Kutamenya umubare uhamye w’abanyarwanda bishobora kugira ingaruka kuri leta, cyane mu gutegura igenamigambi, akaba ari yo mpamvu, abaturage bagomba kwihutira kwandikisha abana babo mu bitabo by’irangamimerere More...
Nyabihu: Muri ibi bihe by’imvura ibiza bimaze guhitana abana 3, amazu, imyaka n’amatungo
Muri iki gihe cy’imvura, mu karere ka Nyabihu, abana 3 batakaje ubuzima, amazu n’imyaka birangirika ndetse n’amwe mu matungo arapfa bitewe n’ibiza bikomoka ku mvura nyinshi yaguye More...
Rusizi: Abaturage barifuza ko bagira uruhare mubibakorerwa
Nyuma y’aho Leta y’ URwanda yagiye ishyiraho inzego zitandukanye hagamijwe kunoza imiyoborere myiza ibereye abaturage kuva habaho amakomine kugeza magingo aya hariho uturere, abaturage bo mu karere More...
Nyabihu: Abagize JADF mu mirenge basabwe kuvugurura imikorere no kwita ku mabwiriza mashya ya Minisitiri w’intebe arebana na JADF
Umuyobozi wungirije wa JADF I Nyabihu Mukaminani Angela w’ibumoso, aganira n’abagize JADF mu mirenge yabasabye kuvugurura imikorere Nyuma yo gushyira ingufu muri JADF y’akarere kuri ubu abagize More...
Rwanda | Nyamasheke: Inama njyanama y’akarere yagejejweho ingengabihe y’ishyirwa mu bikorwa ry’ibiteganijwe mu ngengo y’imari.
Mu nama y’inama njyanama idasanzwe yateranye kuri iki cyumweru tariki ya 2/9/2012, abagize inama njyanama bagejejweho ingengabihe izagenderwaho mu ishyirwa mu bikorwa ry’ibikorwa biteganijwe mu ngengo More...
Ruramira: Abaturage barasabwa kurwanya imirire mibi no kuringaniza imbyaro
Mayor wa kayonza yasuye abaturage basenyewe n’imvura  Umuyobozi w’akarere ka Kayonza, Mugabo John, arasaba abaturage bo mu murenge wa Ruramira mu karere ka Kayonza kurushaho kurwanya imirire mibi More...


text:
21/03/2015 Abakorerabushake bo muri Peace Corps basuye Koperative Koiiki!
kwitariki ya 21/03/2015 koperative koiiki yasuwe nabakorerabushake baribaje kwiga, gusura, no kugura imigongo. Dore ukobyaribimeze mumafoto
On 03/21/2015 volunteers visited Koooperative Koiiki to learn how to create their own imigongo and to buy some original artwork. Here are the photos from that day :
Study Abroad Group Visits Cooperative
Koperative koiiki irishishimira intambwe igenda igeraho mukunoza imikorere yayo ndetse nokongera ubumenyi nubuhanga mubyubakora nkuko bisobanurwa numuvugizi wakoperative ariwe ngenzi zacharie ati mubyukuri turashima imana idushoboza mubuzima bwaburimunsi ndetse tukanashima abafatanyabikorwa bacu hari ubuyobozi bwacu bwiza kuva kunzego zibanze kugeza kurwego rwigihugubadahwema kutuba hafi ndetse nokutugira inama mubo ashimira aranashimira abantu bemeye kuba hafi yakoperative nokuyifasha muburyo bwose kumwanya wambere nuwitwa sara akaba ari umufatanya bikorwa wakopera tive koiiki akaba arinawe fondater wayo akaba abafasha mukwamamaza ibyo bakora yifashishije ikorana buhanga ndetse nokubashakira amasoko hirya nohino nibindi byishi hakaza uwitwa joost uyu akaba abafasha murwego rwo kubahugura ndetse akabagira inama nokubafasha kumenyekanisha ibyo bakora abandi yavuze ni azizi life yemeye kuzajya ibagurira ibihangano byabo nabandi babasura kukicaro cyabo bajekureba kwiga ndetse nokugura ibihangano {imigogo}
KOIIK was very happy to host a group of visitors from the United States to learn how to create the art of Imigongo. The group cooked some traditional Rwandan foods for the visitors as well as provided them with a gift of Imigongo at the end. The cooperative members were happy to provide this experience to the visitors to teach them a traditional craft and share a meal. Everyone was very pleased with the visit. To learn more about visiting the cooperative, contact the cooperative members.
World Connect Program Manager Patrick Higdon visited Cooperative Koiiki!
On Saturday January 26th Cooperative Koiiki was lucky enough to host Patrick Higdon. Patrick Higdon is the program manager for World Connect.
kuya 26 02 2014 Koperative Koiiki yasuwe numwe mubagize itsinda rya abanyamerika bayiteye impunga. Ahanini yaraje kureba icyo amafaranga yakoze yasobanuriweneza ako amafara yakore shejwe yishimira ibyo yeretwse ndetse hishimira intambwe koperative yateye. Nkuko bitangazwa numuvugizi wa Koperative ariwe ngenzi Zacharie. Ngo yashimishijwe nubufatanye bafitanye ndetse abemerera kuzakomeza kubashakira amasoko ndetse nabandi batera mpunga Patrick yasuye nabaturanyi baturanye naho koperative ikorera. Dore uko byari bimeze kumafoto
Designs of Imigongo
This gallery contains 43 photos.
A sample of the designs available from the artists at Ikora Imigongo Kirehe!
mukwamunani koperative koiik yasuwe nabashyitsi baba nyamerika
nkubisazwe abashyitsi barakiriwe hanyuma bifuza kumenya imigongo icyaricyo naho yavuye ibyo barabiso banuriwe hanyuma bifuje kujyera jyeza gukora imigongo berekwa uko ikorwa nde baranayikora kuva kugufatany imbaho gushushanya gushiraho amase ndetse nogusiga amarangi barjyerajyeje hanyum nkuko bisanwe ko umushyitsi iyo yagusuye uramuzimana nibyokoperative yakoze gusa habayeho guteka ibiryo byakinyarwanda harimo ibitoki ibishyimbo ibijumba ndetse ni imyumbati abo bashyitsi bifuje nokwerekwa uburyo ibyo biryo bitekwa nabyo barabyerekwa nyumayaho habayeho gusabana basangira ibyo bitekwa nyuma abashyitsi bashimiye koperative uburyo yabakiri hanyuma banashima ukuntu koperative ikunda umuco wabo reba amafoto hano yuburyo byari bimeze
In August, Cooperative Ikora Imigongo was visited by guests from America. The leaders of GoEd, a study abroad organization from several schools in the States, brought 10 college students to Kaziba Village for a day of imigongo. The guests wanted to know the art of imigongo and asked many questions of the artists on how they got started making the art. The artists then taught the students the process — first to shave the wood, to glue the frame together, to draw with charcoal, to measure, to put cow dung, to sand and finally, to paint. The artists also prepared a Rwandan meal for the guests, including plaintain, cassava, beans and sweet potatoes. Even the students participated in the cooking process. They peeled sweet potatoes and plantains, and watched how Rwandans cook over the fire, in a makeshift kitchen created from banana tree trunks and rocks. Everyone, the cooperative and the students, were very happy to have had the chance to learn and to teach one part of Rwandan culture. Look at our pictures from the day!
Mu Ukwa umani koperative ikora imigongo kirehe yagiye kwigisha abanyeshuri bakayonza uburyo bakora imigongo dore uko byari bimeze
koperative yasobanuriye abo banyeshuri bakobwa imigongo icyaricyo ndetse ninkomoko yi imigongo nyuma habayeho kubereka uburyo ikorwa kuva kuntangiriro kujyeza kwiherezo batangiye babereka uburyo bafatanya imbaho na tiripuregisi nyuma ugashushanya icyo ugiye gukora nyuma ukagikora wifashishije amase nyuma ukanika icyo wakoze hanyuma ukagisena nyuma yaho ukajyisiga amarangi nibyo muri bubone muraya mafoto
In August, the Cooperative Ikora Imigongo Kirehe, went to Kayonza District to teach 15 students to do imigongo. The students were participating in GLOW (Girls Leading Our World) Camp for one week. The artists taught the girls to draw on wood with charcoal, how to measure to find the lines, to put cow dung in a traditional design and then to paint. Look at our pictures!
Ikora Imigongo Bagenze Competition kwa Kayonza
This gallery contains 8 photos.
kuya 12/06/2013 koperative ikora imigongo kirehe yitabiriye amarushanwa ya abanyabukorikori murwego rwi intara yabereye ikayonza. nubwo tutabashije gutsinda amarushanwa twishimiye kuba twaritabiriye ayo marushanwa kuko twahigiye byishi kuberako twabashije kureba ahotujyeze mumikorere yacu twajyanye imigongo ine (4) myiza umwe ni umukaraza undi nu umubyinnyi imparajye nuwo twita ishobe.


text:
Kicukiro: Abanyamuryango ba FPR batangiye kubakira ababyeyi ikigo mbonezamikurire
Abanyamuryango ba FPR-Inkotanyi mu Karere ka Kicukiro batangiye kubakira ababyeyi ikigo mbonezamikurire, muri gahunda z’ibikorwa bibanziriza kwizihiza isabukuru y’imyaka 30 umuryango FPR Inkotanyi umaze ubayeho.
Icyo kigo cyatangiye kubakwa ku rwunge rw’amashuri rwa Murambi mu Murenge wa Gatenga, kizajya cyita ku bana bato basigaraga mu ngo mu gihe ababyeyi babo bagiye ku kazi.
Ni ikigo kizajya kinakurikirana ababyeyi batwite kuva igihe basamiye kugeza babyaye kugira ngo bafashwe gukangura impano z’abana babo.
Abanyamuryango ba FPR inkotanyi mu Karere ka Kicukiro bavuga ko bifuje kwizihiza imyaka 30 mu bikorwa bifatika bifitiye Abanyarwanda benshi akamaro. Bakabikora mu rwego rwo gutanga umusanzu mu iterambere ry’Abanyarwanda.
Dr. Nyirahabimana Jeanne, Chairperson w’umuryango FPR Inkotanyi mu Karere ka Kicukiro, avuga ko icyo kigo kizabanziriza ibindi biteganijwe gukorwa muri iki gihe barimo kwitegura kwizihiza isabukuru y’imyaka 30.
Ati “Ni ikigo kizakurikirana umubyeyi kuva agitwita kugira ngo bamwigishe uko yifata mu gihe atwite, umwana yavuka nabwo akajya aza kugira ngo bamukangure kuko umwana hari impano aba yifitemo yo zikanguwe hakiri kare ashobora gukura neza".
Dr. Nyirahabimana avuga ko hari n’ibindi bikorwa byatangiye gukorwa hirya no hino mu mirenge. Ibyo bikorwa bijyanye no gufasha abatishoboye kubakirwa no gusanirwa inzu, kubishyurira mituweri n’ubukangurambaga ku kurushaho kwigirira isuku.
Abanyamuryango ba FPR Inkotanyi mu Karere ka Kicukiro bavuga ko bahisemo kubaka ikigo mbonezamikurire mu Kagari ka Karambo kuko hatuwe n’ababyeyi bajya ku kazi basize abana mu mihana.
Uwanyirigira Marie Jeanne umunyamuryango akaba n’umubyeyi, avuga ko ikigo barimo kubaka hari byinshi kizafasha abana n’ababyeyi.
Ati “Urebye iki kigo mbonezamikurire kije ari igisubizo ku baturage, kuko akenshi bajya mu mirimo itandukanye bashakisha ubuzima n’imibereho. Ariko ubwo iki kigo kije kizabafasha cyane kuko bazajya babona aho basiga abana babo kandi bizeye ko bafite umutekano.”
Biteganijwe ko nta gihindutse mu mezi ane ikigo kizaba cyatangiye kubakwa, kikazaba cyuzuye mu gihe kitarenze amezi ane.
Kizaba gifite ubushobozi bwo kwakira abana 120. Kikazaba kigizwe n’ibyumba bitatu kandi buri cyumba gifite ubushobozi bwo kwakira abana 40.


text:
Urwenya-Umugabo Utwite
Umugabo Utwite
Umugabo wagiraga amahane yari arwaye impyiko, umunsi umwe abyuka mu gitondo ajyanye inkari kwa muganga ngo bamupime, mu gihe yitunganya ashyira agacupa k’inkari ku meza. Umugore we na we abyuka akubura maze akoma kuri ya meza inkari z’umugabo we zirameneka, yibuka ko umugabo we ari bumubwire nabi nasanga yazimennye ni bwo yihutiye gushyiramo ize umugabo atarabibona. Umugabo ageze kwa muganga bapima za nkari yajyanye basanga atwite.
Shyiraho Igitekerezo!
Subscribe to: Post Comments (Atom)


text:
Nyuma yuko Papa Francis, umushumba wa Kiliziya Gatolika yemeye ko habaho ibiganiro ku guha abagabo bafite abagore n’abana uburenganzira bwo kuba abapadiri, biravugwa ko iyi yaba ari inzira yo gukomorera aba abagabo bafite ingo kuba nabo bahabwa inshingano z’ubupadiri nk’abandi bose.
Papa Francis wakunze gufata imyanzuro ntivugweho rumwe muri kiliziya, yemereye abasenyeri bo muri Brazil mu gace ka Amazon kuzakora Sinodi bakaganira ku buryo abagabo basanzwe babana n’abagore bazajya bemererwa guhabwa ubupadiri.
- Papa Francis wemeye ibiganiro ku bijyanye no guha inshingano z’ubupadiri abagabo bubatse ingo
Nk’uko ikinyamakuru igihe cyabyanditse, uwo mwanzuro ugamije gukemura ikibazo cyo kubura abasore baba abapadiri cyane cyane mu duce tw’ibyaro, ariko ushobora kuzana amacakubiri muri Kiliziya.
Kuri ubu muri Kiliziya havugwamo umwuka utari mwiza ushingiye ku mpinduka zo koroshya ibintu Papa Francis akomeje gukora, zirimo no kuba kiliziya yumva abatinganyi ko atari abo guhabwa akato.
Kiliziya Gatolika yari isanzwe ifite abapadiri bake bafite abagore biganjemo abahoze ari abapasiteri b’Abangilikani bahinduye idini.
Icyifuzo cy’abapadiri bafite abagore n’icyo kwemerera abapadiri basanzweho gushaka abagore cyatanzwe na Cardinal wa Brazil, Claudio Hummes, usanzwe ari inshuti ikomeye ya Papa Francis.
Ibi bituma abakurikiranira hafi iby’i Vatikani bahamya ko mu gihe gito kiri imbere abapadiri bazemererwa gushyingirwa.
Hari abapadiri nka Paddy O’ Kane wo muri Ireland bemeza ko Papa Francis agiye kubanza kubyemerera abapadiri bo muri Brazil, akareba uko babyifatamo hanyuma akazabyemerera n’abo mu bindi bihugu.
Umushumba wa Kiliziya muri uyu mwaka nanone yabwiye ikinyamakuru Die Zeit ati “Tugomba kumva ko guha ubupadiri abagabo bafite abagore bishoboka. Hanyuma tuzashyiraho imirimo yihariye bemerewe gukora nk’urugero gufasha abaturage bo mu byaro bya kure.”
Papa Francis n’uwamubanjirije Benoit XVI, bose bahuriza ku kuba ubusiribateri bw’abapadiri atari ihame ntakuka kuko bishobora kuganirwaho bitandukanye nuko byafatwaga muri kiliziya yo hambere.
Daniel MUKESHIMANA/Umubavu.com


text:
Rwanda | Nyabihu: Bitabiriye gukemura ibibazo by’abaturage binyuze muri komisiyo y’akarere ibishinzwe ndetse n’inteko y’abaturage
Komisiyo yicaranye n’abaturage bafite ibibazo by’imanza zitarangizwa muri Muringa Mu rwego rwo guca akarengane, amakimbirane, ibibazo bitandukanye More...
Nyanza: Abaturage bishimira ko bagira uruhare mu bibakorerwa
Kuva tariki 13 Ukuboza 2011 kugeza tariki 31 Mutarama 2012 ni ukwezi kwahariwe imiyoborere myiza mu Rwanda, aho abaturage bahabwa urubuga bakisanzura,  babaza ikibazo cyose bashaka ndetse bakagira n’ibyo More...
Kamonyi: Ibibazo by’ amasambu bifata umwanya munini muri komisiyo ishinzwe kurwanya akarengane na ruswa
Abavuga ko bazingitiranywe mu kuzungura ababyeyi babo, abaka iminani kuko ababyeyi  basize batayibahaye, n’abashaka kujurira cyangwa kubogama mu manza zaciwe, nibo biganje mu bazana ibibazo imbere More...


text:
Benshi mu babyeyi batangajwe bikomeye no kubona ubuhanga abana babo bamaze kuvoma mu ishuri ryigisha umuzika ‘ Devid’s Temple Music ’ mu gihe cy’ukwezi kumwe gusa bamaze bigishwa gucuranga ibikoresho binyuranye bya muzika.
Aba bana bari mu kigero cy’imyaka 6 kuzamura bagaragarije ababyeyi babo ubuhanga mu gucuranga ibikoresho bya muzika birimo Piano, Guitars n’ingoma za kizungu, maze batangazwa n’uburyo bamaze kubikamirika mu gihe gito bamazze batangiye kubyiga.
Ubusanzwe iri shuri ryitwa David’s Temple rifite icyicaro mu Mujyi wa Kigali ku Itorero Inkuru nziza, rikaba rifite rinamaze kugira amashami atatu rikoreraho: ishami ryo mu Mujyi aho Itorero Inkuru Nziza ribarizwa, Kicukiro Centre ahari Itorero Glory Temple ndetse n’i Remera ku Itorero ry’aba Protestant ahazwi nko mu baporoso.
Mu mpera z’icyumweru gishize nibwo iri shuri ryasoje ku mugaragaro icyiciro cya mbere cy’amasomo aba bana bamaze hafi ukwezi biga ari nabwo hamuritswe impano n’ibyo bamaze kuvoma muri iri shuri.
Ku wa Gatanu tariki 22 Ukuboza nibwo ku ishami ry’iri shuri riherereye Kicukiro, uyu muhango wo kumurika ku mugaragaro ibyo abana bize mu gihe cy’ukwezi kumwe aho abana bari mu myaka 6 kuzamura ndetse n’abari munsi yayo beretse ababyeyi ko hari ubumenyi buhambaye bamaze kunguka bujyanye no gucuranga ibi bikoresho bya muzika ndetse hakaza n’uburere bwiza aba bana bahabwa n’abarimu b’inzobere babigisha biganjemo abasoje amasomo yabo ku Ishuri ry’umuziki riri ku Nyundo.
Ku wa 23 Ukuboza 2017, hari hatahiwe abana bo ku ishami ryo mu Mujyi n’i Remera aho nabo bigaragarije ababyeyi babo bagataha bavuga imyato iri shuri hakiyongeraho benshi muri aba babyeyi basabye ko iyi gahunda yo kwigisha abana babo yazakomeza no mu bihe abana bazaba basubiye ku mashuri bakajya bakurikiranwa mu minsi ya Weekend bagahabwa aya masomo ya muzika.
Biteganijwe ko icyiciro cya kabiri cy’aya masomo ari nacyo kizarangirana n’ibiruhuko kizasozwa ku itariki 19 Mutarama 2018, aho buri mwana azarangiza amasomo ashobora gucurangira muri Band Musical ndetse akanahabwa Certificat yo ku rwego ruhambaye.
Twanabibutsa ko abahanga bemeje ko umwana uzi gucuranga aba afite ubwonko butekereza neza, bigatuma arushaho kuba umuhanga mu ishuri.
Ukeneye ibindi bisobanuro wahamagara kuri 0788301895/ 0788711574 bakagusobanurira birambuye.
Uko byari bimeze ku ishami rya David’s Temple Music School ku Kicukiro, abana bagaragaza impano zabo
Uko byari bimeze ku ishami rya David’s Temple Music School mu Mujyi
Uko byari bimeze ku ishami rya David’s Temple i Remera


text:
Umunyamidelikazi ukomoka mu gihugu cya Canada uzwi nka Catt Gallinger ararira ayo kwarika nyuma yo kwishyiraho tatuwaje mu jisho ikamugiraho ingaruka zo kurira amarira y’ibara rya move.
Catt Gallinger yahawe n’ umukunzi we tatuwaje byose birangizwa n’ingaruka zo kwisanga mu bitaro kuko byose yasanze ari amafuti ubwo yariraga ibisa n’ibara ryijimye bya move avuga ko bishobora no kumutera ubuhumyi.
Ibyo yabyerekanye ku rukuta rwe rwa Instagram ko agiye kubagwa agira ati “ byangizeho ingaruka zikomeye gushaka kuyishyiraho none bivuye mo gutakaza ijisho ryange.”
Catt Gallinger yavuze ko uwo mwanzuro yafashe wo kwishyiraho iyo tatuwaje ari ikosa rikomeye yakoze kuko byamugizeho ingaruka mbi kuko asigaye arira amarira asa n’ibara rya move.
Avuga ko gushyira tatuwaje ku mubiri utabanje kumenya imiterere y’umubiri wawe ari bibi cyane bityo agatanga inama yo kubanza gukora ubushakashatsi.
Uko ayo marira asa ninako ijisho risa namwe mukoresha rero amatatuwaje musabwa kubanza mugashishoza!
Catt Gallinger yagize Ati “Mujye mubanza mukore ubushakashatsi mbere yo gushyira tatuwage ku mibiri yanyu.”
Catt Gallinger ubu yagiye kureba inzobere mu buvuzi bw’amaso ngo bakosore icyo kibazo atarahuma Kugeza ubu amaze kujya mu bitaro inshuro eshatu ngo arebe ko bamufasha ngo bamuhe n’imiti yakemura icyo kubazo.


text:
Igisubizo: Iyo abantu bavuze ngo Bibiliya yarahumetswe, baba bashaka kuvuga ko Imana ubwayo yayoboye abantu banditse Bibiliya mu buryo ibyo banditse ari ijambo ritavangiye ry’Imana. Guhumekwa kwa Bibiliya bivuga ko koko ari Ijambo ry’Imana kandi bigatandukanya Bibiliya n’ibindi bitabo.
Nubwo guhumekwa kwa Bibiliya bitavugwaho rumwe, ntawashidikanya ko Bibiliya ubwayo yemeza ko buri jambo riyanditsemo ryavuye mu kanwa k’Imana (1 Abakorinto 2:12-13; 2 Timoteyo 3:16-17). Kubibona gutyo bishatse kuvuga yuko amagambo ubwayo yanditse muri Bibiliya ari Imana yayavuze, kandi ko uko guhumekwa kurebana na Bibiliya yose n’ibigendanye nayo byose. Hari bamwe bemeza ko ibice bimwe byo muri Bibiliya aribyo byahumetswe gusa cyangwa ko ibitekerezo birimo bigendanye n’umwuka aribyo byahumetswe, ariko amagambo yo ubwayo akaba ari ay’abanditsi bayo. Ariko kubibona gutya bihabanye n’uko Bibiliya ubwayo ibyivugira. Kwemera ko Bibiliya yose uko yakabaye n’ibirimo byose byahumetswe ni ingenzi cyane ku buremere bw’Ijambo ry’Imana.
Uburemere bw’uko guhumekwa tukubona muri 2 Timoteyo 3:16: “ibyanditswe byera byose byahumetswe n'Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka”. Iki cyanditswe kitubwira ko Imana yahumetse ibyanditswe byose, kandi ko bidufitiye umumaro. Ntabwo ari ibice bya Bibiliya bivuga ku by’Umwuka byahumetswe gusa, ahubwo ni buri jambo rigaragara kuva mu Itangiriro kugeza ku Byahishuriwe Yohana. Kubera ko byahumetswe n’Imana, ibyanditswe nibyo bifite ijambo mu kumenya umurongo ngenderwaho w’itorero (doctrine), kandi birahagije mu kwigisha umuntu uburyo asabana n’Imana. Bibiliya ntabwo gusa ivuga ko yahumetswe n’Imana, ahubwo yemeza ko ifite imbaraga zidasanzwe zo kuduhindura, ikatugira ibyaremwe “byuzuye”. Ni iki kindi se cyakenerwa?
Ikindi cyanditswe kivuga ku guhumekwa kw’ibyanditswe ni 2 Perero 1:21. Iki cyanditswe gisobanura ko nubwo Imana yakoresheje abantu bakandika mu nganzo zabo, Imana ariyo ubwayo yabahaga amagambo bakoresheje. Ibi Yesu kristo ubwe yabyemeje ubwo yagiraga ati:” “mwitekereza ko naje gukuraho amategeko cyangwa ibyahanuwe. Sinaje kubikuraho, ahubwo naje kubisohoza. Kandi ndababwira ukuri yuko ijuru n'isi kugeza aho bizashirira, amategeko atazavaho inyuguti imwe cyangwa agace kayo gato, kugeza aho byose bizarangirira.” (Matayo 5:17-18). Aha Yesu arashimangira ubuziranenge bw’ibyanditswe kugeza ku nyuguti cyangwa agace kazoo gatoya, kuko ari Ijambo ry’Imana ubwayo.
Kubera ko ibyanditswe ari Ijambo ryahumetswe n’Imana, birumvikana ko nta makosa arimo kandi ko rifite imbaraga. Gufata Imana uko iri bituma tunaha agaciro Ijambo ryayo. Kubera ko Imana ari inyembaraga, imenya byose, kandi ikiranuka, n’Ijambo riyiturutse mu kanwa riba rifite izo kamere. Imirongo ihishura ko ibyanditswe byahumetswe inavuga ko bitibeshya kandi ko bifite ijambo. Nta gushidikanya, Bibiliya iri icyo ivuga ko iricyo: Ijambo ridashidikanwa, rifite uburemere Imana yandikiye Muntu.
Ikibazo: Abavuga ngo Bibiliya yarahumetswe bivuga iki?
Igisubizo: Iyo abantu bavuze ngo Bibiliya yarahumetswe, baba bashaka kuvuga ko Imana ubwayo yayoboye abantu banditse Bibiliya mu buryo ibyo banditse ari ijambo ritavangiye ry’Imana. Guhumekwa kwa Bibiliya bivuga ko koko ari Ijambo ry’Imana kandi bigatandukanya Bibiliya n’ibindi bitabo.


text:
U Bubiligi: Charly na Nina bashimiye abitabiriye igitaramo cyabo
Yanditswe na NDAMYIROKOYE FRANÇOIS
Rulinda Charlotte uzwi nka Charly na Muhoza Fatuma uzwi nka Nina bashimiye abitabiriye igitaramo cyabo cyabereye i Brussels mu Bubiligi ku ya 5 Gicurasi 2018.
Babinyujije ku rukuta rwabo rw’urubuga rwa Instagram bavuze ko bashimira cyane abitabiriye igitaramo cyabo.
Bagize bati “Turabashimira cyane mwakoze”.
Bavuze kandi ko igitaramo kizakurikira kizabera i Lile mu Bufaransa ku ya 11 Gicurasi 2018.
Ibindi bitaramo bazakora harimo ikizaba ku ya 12 Gicurasi 2018 i Paris noneho ku ya 26 Gicurasi 2018 bazataramire i Genève mu Busuwisi.
Ku mugabane w’u Burayi Charly na Nina bajyanye na Makanyaga Abdul.
Abahanzikazi Charly na Nina bazwi ku ndirimbo nyinshi zirimo iyitwa “Try me”, “I do”, “Mfata”, “Zahabu” n’izindi.
TANGA IGITEKEREZO
Leave a Reply
Be the First to Comment!


text:
Nyuma y’ibibazo binyuranye bikubiye mu nkuru zitandukanye TV/Radio1 byagiye bibagezaho mu minsi ishize aho abahinzi b’ibirayi bakomeje gutaka igihombo ku musaruro wabo, igihombo ahanini usanga gihemberwa n’amanyanga ashinjwa abacuruzi babyo uhereye ku ikusanyirizo kuzagera ku isoko abateka babihahiraho.
Mu gihe ababikura ku ikusanyirizo babigeza ku babicuruza bakunze kwiregura bavuga ko impamvu yo kunama ku bahinzi ari uko nabo abo babigemurira babaga bamanuye, mu nama idasanzwe yayobowe na minisitiri w’ubucuruzi n’inganda ari kumwe na minisitiri w’ubuhinzi n’ubworozi ndetse n’uw’ubutegetsi bw’igihugu ikitabirwa n’abafite aho bahuriye n’ubucuruzi bw’ibirayi uhereye ku muhinzi kugera no ku bacuruzi nyir’izina.
Bamwe mu bacuruzi ubwabo beruye ku mugaragaro ko intege nke z’ubuyobozi bwo mu nzego z’ibanze n’imikorere idahwitse y’amakusanyirizo ari byo bibaha icyuho cyo gutwara ibiciro mu biganza byabo batitaye ku gihombo cy’uwabihinze. Aho bemeza ko bafite ububasha bwo kugena igiciro bashaka bitewe n’uko baramutse.
Nyuma y’impaka ndende mu nama yamaze amasaha agera kuri atandatu impande zombi zitanga ibitekerezo ku cyakorwa ngo inyungu z’ibirayi ntizihere mu babicuruza gusa uwabihinze aririra mu myotsi, haje gufatwa umwanzuro ko amakusanyirizo yose agomba kwegurirwa abahinzi ubwabo, hananzurwa kandi ko hagiye kujyaho igiciro kimwe kizajya kimara igihembwe cyose cy’ihinga, iki kandi kigakurikizwa hose mu gihugu.
N’ubwo iyi myanzuro yafashwe ariko siko yahise itangira gukurikizwa ngo kuko igomba kubanza kunonosorwa neza umunsi izatangazwa ku mugaragaro ikabona guhita itangira gukurikizwa.
Mu biciro biteganyijwe kugirwa ntakuka mu minsi ya vuba ngo igiciro cy’ibirayi bya Kinigi ntikigomba kuba munsi y’amafaranga 165 ku muturage, 177 ku ikusanyirizo, 190 ku mucuruzi n’amafarnga 215 ku isoko.
Ku bindi ho ngo igiciro ku muhinzi ntikigomba kujya munsi y’135 ku muhinzi, 147 ku ikusanyirizo, 160 ku mucuruzi, 175 ku isoko.
Musanze: Ibirayi byahagurukije Minisiteri eshatu.
Sangiza inshuti iyi nkuru kuri:
Nyuma y’ibibazo binyuranye bikubiye mu nkuru zitandukanye TV/Radio1 byagiye bibagezaho mu minsi ishize aho abahinzi b’ibirayi bakomeje gutaka igihombo ku musaruro wabo, igihombo ahanini usanga gihemberwa n’amanyanga ashinjwa abacuruzi babyo uhereye ku ikusanyirizo kuzagera ku isoko abateka babihahiraho.